
เมื่อถึงเวลาประชุมสมาชิกสภาเทศบาลตำบลบ้านนาครบองค์ประชุม  นายศราวุฒิ เอียดดำ ตำแหน่งเลขานุการสภาเทศบาลตำบลบ้านนา ได้เชิญประธานสภาเทศบาลตำบลบ้านนา  จุดธูปเทียนบูชาพระรัตนตรัยและกล่าวเปิดประชุม  ดังนี้ 

นายสุทิน  สุขแสง
- เรียน ท่านรองนายกเทศมนตรี  ท่านเลขานุการนายกฯท่านที่ปรึกษานายกเทศมนตรี

(ประธานสภาฯ)
  ท่านสมาชิกสภาเทศบาลตำบลบ้านนา  และหัวหน้าส่วนราชการเทศบาลตำบลบ้านนาทุกท่าน  วันนี้เป็นการประชุมสภาเทศบาลตำบลบ้านนา สมัยสามัญ สมัยแรก ประจำปี พ.ศ.๒๕๕๔  จะประชุมตามระเบียบวาระดังต่อไปนี้

ระเบียบวาระที่ ๑
 เรื่องที่ประธานแจ้งให้ที่ประชุมทราบ

นายสุทิน  สุขแสง
- ผมมีเรื่องแจ้งให้สมาชิกสภาฯ ทราบดังนี้ 

(ประธานสภาฯ)

๑.  การยื่นแบบแสดงรายการภาษีเงินได้บุคคลธรรมดา 

ด้วยเทศบาลตำบลบ้านนาได้มีหนังสือรับรองการหักภาษี ณ ที่จ่าย ทั้งนี้ตามมาตรา ๕๐ ทวิ   แห่งประมวลรัษฎากร ซึ่งเจ้าหน้าที่กิจการสภาได้นำไปวางบนโต๊ะของท่านเรียบร้อยแล้ว ดังนั้นจึงขอให้สมาชิกสภาเทศบาลตำบลบ้านนาทุกท่านนำหนังสือรับรองการหักภาษี ณ ที่จ่าย ไปยื่นแบบแสดงรายการภาษีเงินได้บุคคลธรรมดา ณ สรรพากรพื้นที่จังหวัดพัทลุง ระหว่างวันที่ ๑ มกราคม – ๓๑ มีนาคม ๒๕๕๓

๒.  เรื่องรายงานผลการตรวจสอบการละเมิดสิทธิมนุษยชน

ด้วยกรมส่งเสริมการปกครองท้องถิ่นแจ้งว่า คณะกรรมการสิทธิมนุษยชนแห่งชาติมีข้อเสนอแนะในกรณีมีผู้ร้องเรียนต่อคณะกรรมการสิทธิมนุยชนแห่งชาติ ขอให้ตรวจสอบในเรื่องที่ประธานสภาท้องถิ่นไม่อนุญาตให้ประชาชนเข้าร่วมฟังการประชุมสภาท้องถิ่น                  ซึ่งคณะกรรมการสิทธิมนุษยชนมีข้อเสนอแนะว่า องค์กรปกครองส่วนท้องถิ่นควรมีการกำหนดหลักเกณฑ์ในระเบียบสภาท้องถิ่นว่าด้วยการอนุญาตให้ประชาชนเข้าฟังการประชุมสภาท้องถิ่น ให้เป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ข้อ ๒๔ โดยเปิดโอกาสให้ประชาชนที่ไม่มีลักษณะต้องห้ามให้เข้าร่วมฟังการประชุมตามระเบียบสภาท้องถิ่นได้มีส่วนร่วมในการประชุมสภาท้องถิ่นที่มิใช่การประชุมลับ ในสถานที่ที่องค์กรปกครองส่วนท้องถิ่นจัดไว้โดยไม่จำเป็นต้องขออนุญาตก่อนการประชุม แต่หากระเบียบสภาท้องถิ่นกำหนดให้ต้องขออนุญาตและต้องได้รับอนุญาตจากประธานสภาก่อนประชุมไว้แล้ว ก็ควรเปิดโอกาสหรือยืดหยุ่นให้ประชาชนได้มีส่วนร่วมรับฟังการประชุมด้วย เพื่อความโปร่งใสและเป็นการส่งเสริมการมีส่วนร่วมของประชาชน ซึ่งจะเป็นประโยชน์ต่อองค์กรปกครองส่วนท้องถิ่นนั้น ๆ

๓.  ด้วยเทศบาลตำบลบ้านนา จะดำเนินการโอนเงินเดือน และค่าตอบแทน คณะผู้บริหาร และค่าตอบแทนของพนักงานเทศบาล ลูกจ้างประจำ พนักงานจ้าง และสมาชิกสภาเทศบาลตำบลบ้านนา ผ่านบัญชีเงินฝากธนาคารกรุงไทย จำกัด (มหาชน) สาขาพัทลุง   ดังนั้น จึงขอให้ทุกท่าน ดำเนินการเปิดบัญชีเงินฝากธนาคารกรุงไทย จำกัด (มหาชน) สาขาพัทลุง และนำสำเนาหน้าสมุดบัญชีเงินฝากธนาคารของท่านพร้อมรับรองสำเนาถูกต้อง ส่งมายังกองคลัง เทศบาลตำบลบ้านนา ภายในวันที่ ๑๗ กุมภาพันธ์ ๒๕๕๔

๔. ด้วยเทศบาลตำบลบ้านนา อำเภอศรีนครินทร์ จังหวัดพัทลุง ได้รับการถ่ายโอนภารกิจงาน      จดทะเบียนพาณิชย์จากองค์การบริหารส่วนจังหวัดพัทลุง ทั้งนี้ตามแผนการกระจายอำนาจให้แก่องค์กรปกครองส่วนท้องถิ่น (ฉบับที่ ๒) พ.ศ. ๒๕๕๑ และแผนปฏิบัติการกำหนดขั้นตอนการกระจายอำนาจให้แก่องค์กรปกครองส่วนท้องถิ่น (ฉบับที่ ๒) ได้กำหนดให้ กรมพัฒนาธุรกิจการค้า ถ่ายโอนงานจดทะเบียนพาณิชย์ตามพระราชบัญญัติทะเบียนพาณิชย์ พ.ศ. ๒๔๙๙ จากองค์การบริหารส่วนจังหวัด (อบจ.) ให้แก่เทศบาลภายในปี ๒๕๕๓ ซึ่งเทศบาลตำบลบ้านนา อำเภอศรีนครินทร์ จังหวัดพัทลุง ได้ประกาศจัดตั้งสำนักงานทะเบียนพาณิชย์เทศบาลตำบลบ้านนา เป็นที่เรียบร้อยแล้ว  ทั้งนี้ตั้งแต่วันที่ ๑ มกราคม ๒๕๕๔

ดังนั้น จึงขอให้ผู้ประกอบพาณิชย์กิจดังต่อไปนี้ ในเขตท้องที่เทศบาลตำบลบ้านนายื่นคำขอจดทะเบียนพาณิชย์ ณ สำนักงานทะเบียนพาณิชย์เทศบาลตำบลบ้านนา ที่ผู้ประกอบพาณิชย์กิจมีสำนักงานตั้งอยู่ คือ




(๑)  การทำโรงสีข้าวและการทำโรงเลื่อยที่ใช้เครื่องจักรกล

(๒)  การขายสินค้าไม่ว่าอย่างใด ๆ อย่างเดียวหรือหลายอย่างก็ตาม คิดรวมทั้งสิ้นในวันหนึ่งวันใดขายได้ตั้งแต่ ๒๐ บาทขึ้นไป หรือมีสินค้าดังกล่าวไว้เพื่อขาย มีค่ารวมทั้งสิ้นเป็นเงินตั้งแต่  ๕๐๐ บาทขึ้นไป 

(๓)  การเป็นนายหน้าหรือตัวแทนค้าต่างๆ ซึ่งทำการเกี่ยวกับสินค้าไม่ว่าอย่างใด ๆ อย่างเดียว หรือหลายอย่างก็ตาม และสินค้านั้นมีค่ารวมทั้งสิ้น ในวันหนึ่งวันใดเป็นเงินทั้งสิ้น ๒๐ บาทขึ้นไป

(๔)  การประกอบหัตถกรรมหรือการอุตสาหกรรมไม่ว่าอย่างใด ๆ อย่างเดียวหรือหลายอย่างก็ตามและขายสินค้าที่ผลิต ได้มีค่ารวมทั้งสิ้นในวันหนึ่งวันใดเป็นเงินตั้งแต่ ๒๐ บาทขึ้นไป หรือในวันหนึ่งวันใดมีสินค้าที่ผลิตได้ มีค่ารวมทั้งสิ้นเป็นเงินตั้งแต่ ๕๐๐ บาทขึ้นไป

(๕)  การขนส่งทางทะเล การขนส่งโดยเรือกลไฟ หรือเรือยนต์ ประจำทาง การขนส่งโดยรถไฟ การขนส่งโดยรถราง การขนส่งโดยรถยนต์ประจำทาง การขายทอดตลาด การรับซื้อขายที่ดิน การให้กู้ยืมเงิน การรับแลกเปลี่ยนหรือขายเงินตราต่างประเทศ การซื้อหรือขายตั๋วเงิน การธนาคาร การโพยก๊วน การทำโรงรับจำนำ และการทำโรงแรม

โดยผู้ประสงค์ที่จะขอจดทะเบียนพาณิชย์สามารถขอจดทะเบียนได้ ณ สำนักงานทะเบียนพาณิชย์เทศบาลตำบลบ้านนา อำเภอศรีนครินทร์ จังหวัดพัทลุง พร้อมด้วยเอกสารที่ใช้ในการจดทะเบียน ดังนี้

๑.  คำขอจดทะเบียนพาณิชย์ (แบบ ทพ.) ขอรับได้ที่สำนักงานทะเบียนพาณิชย์เทศบาลตำบลบ้านนา




๒.  สำเนาบัตรประจำตัวของผู้ประกอบพาณิชย์กิจ




๓.  สำเนาทะเบียนบ้านของผู้ประกอบพาณิชย์กิจ




๔.  กรณีผู้ประกอบพาณิชย์กิจมิได้เป็นเจ้าบ้าน ต้องแนบเอกสารเพิ่มเติม ดังนี้




- หนังสือให้ความยินยอมให้ใช้สถานที่ตั้งสำนักงานใหญ่

- สำเนาทะเบียนบ้านที่แสดงให้เห็นว่าผู้ให้ความยินยอมเป็นเจ้าของบ้านหรือสำเนาหนังสือเช่าโดยมีผู้ให้ความยินยอมเป็นผู้เช่า หรือเอกสารสิทธิอย่างอื่นที่ผู้เป็นเจ้าของกรรมสิทธิเป็นผู้ให้ความยินยอม 


- แผนที่แสดงสถานที่ซึ่งใช้ประกอบพาณิชย์กิจและสถานที่สำคัญบริเวณใกล้เคียงโดยสังเขป




๕. หนังสือมอบอำนาจ (ถ้ามี)




๖. สำเนาบัตรประจำตัวของผู้รับมอบอำนาจ (ถ้ามี)

๗. กรณีประกอบพาณิชย์กิจการขาย หรือให้เช่า แผ่นซีดี แถบบันทึกเสียง วีดิทัศน์ แผ่นวีดิทัศน์ ดีวีดี หรือแผ่นวีดิทัศน์ระบบดิจิตอล เฉพาะที่เกี่ยวกับการบันเทิง ให้ส่งสำเนาหนังสืออนุญาตหรือ หนังสือรับรองให้เป็นผู้จำหน่ายหรือให้เช่าสินค้าดังกล่าวจากเจ้าของลิขสิทธิของสินค้าที่ขายหรือให้เช่า หรือใบเสร็จรับเงินตามประมวลรัษฎากร หรือหลักฐานการซื้อขายจากต่างประเทศ

๘.  กรณีประกอบพาณิชย์กิจการค้าอัญมณี หรือเครื่องประดับซึ่งประกอบด้วย อัญมณี ให้ตรวจสอบและเรียกหลักฐานแสดงจำนวนเงินทุน โดยเชิญผู้ประกอบพาณิชย์กิจมาให้ข้อเท็จจริงของแหล่งที่มาของเงินทุน หรือชี้แจงเป็นหนังสือพร้อมแนบหลักฐานดังกล่าวแทนก็ได้ 

๕.  เรื่อง ขอจำหน่ายลูกหนี้ภาษีบำรุงท้องที่ค้างชำระ   ตามหนังสือที่ มท. ๐๘๐๘.๔/ว ๔๗๗๒        ลงวันที่ ๒๓  ธันวาคม  ๒๕๕๒ เรื่อง  หลักเกณฑ์การจำหน่ายหนี้สูญ การลดยอดลูกหนี้ค้างชำระและวิธีการบันทึกบัญชี ขององค์กรปกครองส่วนท้องถิ่น

ตามที่กระทรวงมหาดไทย ได้กำหนดแนวทางการปฏิบัติเกี่ยวกับการจัดเก็บรายได้และลูกหนี้ค่าภาษีค้างชำระ การจำหน่ายหนี้สูญและการลดยอดลูกหนี้ค่าภาษีค้างชำระให้เทศบาล สุขาภิบาลและเมืองพัทยา และองค์การบริหารส่วนจังหวัด ถือปฏิบัติรายละเอียดปรากฏตามหนังสือที่อ้างถึง นั้น

กระทรวงมหาดไทย  พิจารณาแล้วเห็นว่า  เพื่อดำเนินการให้เป็นไปตามข้อ ๙๗ แห่งระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕๔๗  จึงอาศัยอำนาจปลัดกระทรวงมหาดไทยตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕๔๗ ข้อ ๔ ให้ยกเลิกหนังสือที่อ้างถึงและกำหนดหลักเกณฑ์การจำหน่ายหนี้สูญ  การลดยอดลูกหนี้ค้างชำระ และวิธีการบันทึกบัญชีขององค์การบริหารส่วนจังหวัด เทศบาลและองค์การบริหารส่วนตำบล เพื่อให้องค์กรปกครองส่วนท้องถิ่นปฏิบัติให้เป็นไปในแนวทางเดียวกัน นั้น  การลดยอดลูกหนี้ค้างชำระ กรณีองค์กรปกครองส่วนท้องถิ่นจัดเก็บข้อมูลลูกหนี้ค้างชำระโดยไม่มีมูลหนี้หรือจัดเก็บข้อมูลผิดพลาด และได้บันทึกบัญชีเป็นรายได้ประจำปีไว้แล้ว ทำให้มียอดลูกหนี้ค้างชำระไม่ตรงตามความเป็นจริง ให้องค์กรปกครองส่วนท้องถิ่นปรับลดยอดลูกหนี้ค้างชำระตามความเป็นจริงได้  โดยให้เสนอผู้บริหารท้องถิ่นอนุมัติ และแจ้งสภาท้องถิ่นทราบ  

กองคลัง  งานพัฒนาและจัดเก็บรายได้ เทศบาลตำบลบ้านนา ได้รายงานลูกหนี้คงค้างที่มายื่นคำร้องทั่วไป (กองคลัง) ขอยกเลิกที่ดินแจ้งชำระภาษีบำรุงท้องที่ประจำเดือนพฤศจิกายน  ประจำปีงบประมาณ ๒๕๕๔   รายละเอียดดังนี้  

 -  นางหนูเอียด ทองเกื้อ เลขสำรวจที่ ๑๔๙ หมู่ที่ ๙ เป็นเงิน    ๓๒.- บาท

 -  นางจำรัส  ตุลยนิษก์ เลขสำรวจที่ ๗ หมู่ที่ ๕ เป็นเงิน ๙๕.- บาท

 -  นายเปลื่อน น้อยสังข์ดำ เลขสำรวจที่ ๑๔๔ หมู่ที่  ๗ เป็นเงิน    ๔๗.- บาท

 -  นางหนูวร  พงษ์ทรัพย์ เลขสำรวจที่ ๘๒ หมู่ที่ ๙ เป็นเงิน   ๒๓๐.- บาท

 -  นางเรียม หนูสิงห์ เลขสำรวจที่ ๔๙ หมู่ที่ ๕  เป็นเงิน    ๑๗.- บาท

 -  นายถาวร สุวรรณรัตน์ เลขสำรวจที่ ๒๖ หมู่ที่ ๒ เป็นเงิน ๒๑.- บาท

 -  นายสมปอง  ชูเกตุ  เลขสำรวจที่ ๗๖ หมู่ที่ ๗ เป็นเงิน ๘๘.- บาท

 -  นายวินัย แก้วกวน เลขสำรวจที่ ๔๘ หมู่ที่ ๑๐ เป็นเงิน    ๒๘๖.- บาท

 -  นางรุ่น  สุดหวาน เลขสำรวจที่ ๙๕ หมู่ที่ ๙ เป็นเงิน ๑๒๘.- บาท

 -  นายเคล้า ทองเที่ยง เลขสำรวจที่ ๓๐ หมู่ที่ ๕ เป็นเงิน ๕๙.- บาท

 -  นางเรวดี เทพจันทร์ เลขสำรวจที่ ๑๖ หมู่ที่ ๓ เป็นเงิน ๖๔.- บาท

 -  นายบุญธรรม ฤทธิศักดิ์ เลขสำรวจที่ ๑๕๓ หมู่ที่ ๖ เป็นเงิน ๓๓.- บาท

 -  นายน้อย เกื้อวงค์ เลขสำรวจที่ ๙๓  หมู่ที่ ๑๐ เป็นเงิน ๔๘.- บาท

 -  นายกิตติพศ  บุญช่วย เลขสำรวจที่ ๙ หมู่ที่ ๗ เป็นเงิน ๘๔.- บาท

                                                      รวมเป็นเงินทั้งสิ้น  ๑,๒๓๒.-  บาท  

6. นายธนอรรถ  แก้วนุ้ย นายกเทศมนตรีตำบลควนขนุน พร้อมด้วยคณะผู้บริหาร สมาชิก พนักงานเทศบาลตำบลควนขนุน ขอเชิญเป็นเกียรติ พิธีเปิดอาคารสำนักงานใหม่ และศูนย์ส่งเสริมสุขภาพ และสันทนาการ ในวันพฤหัสบดีที่ ๑๐ กุมภาพันธ์ ๒๕๕๔ เวลา ๐๙.๐๐ น. ณ อาคารสำนักงานเทศบาลตำบลควนขนุน เสร็จพิธีรับประธานอาหารร่วมกัน

7. ขอต้อนรับผู้เข้าร่วมรับฟังการประชุมทั้งสามท่าน ด้วยความยินดีเป็นอย่างยิ่ง ท่านได้ทำหน้าที่ได้ถูกต้องแล้ว ท่านเป็นผู้ลงคะแนนเลือกผู้บริหารมาเพื่อบริหารงบประมาณที่ทุกคนได้เสียภาษีมาทั้งทางตรงและทางอ้อม ท่านเป็นนายของเรา ๆ เป็นผู้ให้บริการสาธารณะแก่ท่าน ตรงไหนที่บกพร่องท่านได้มาร่วมกันทักท้วง เป็นเรื่องที่ดี ครับ มีสมาชิกท่านใดจะถามข้อสงสัยกับเรื่องแจ้งเพื่อทราบบ้าง ขอเชิญ ครับ


  นายสุนทร วุ่นวงศ์
-  เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ

(สมาชิกสภาฯ เขตที่ ๒)
คณะผู้บริหารและหัวหน้าส่วนราชการเทศบาลตำบลบ้านนา 

เรื่องการดำเนินการโอนเงินเดือน และค่าตอบแทน คณะผู้บริหาร พนักงานเทศบาล ลูกจ้างประจำ พนักงานจ้าง  และสมาชิกสภาเทศบาลตำบลบ้านนา ผ่านบัญชีเงินฝากธนาคารกรุงไทย จำกัด (มหาชน) สาขาพัทลุง นั้น ขอให้ทุกท่าน ดำเนินการเปิดบัญชีเงินฝากธนาคารกรุงไทย จำกัด (มหาชน) สาขาพัทลุง และนำสำเนาหน้าสมุดบัญชีเงินฝากธนาคารของท่านพร้อมรับรองสำเนาถูกต้อง ส่งมายังกองคลัง เทศบาลตำบลบ้านนา ภายในวันที่ ๑๗ กุมภาพันธ์ ๒๕๕๔ ผมคิดว่า ธนาคารเดิมดีอยู่แล้ว เพราะความสะดวก และความปลอดภัยในการเดินทาง เพื่อติดต่อกับธนาคารก็ไม่ไกล ไม่ทราบ ว่าทางผู้บริหารเทศบาล มีหลักการและเหตุผล เป็นอย่างไร ช่วยกรุณาชี้แจ้งด้วยครับ ขอบคุณครับ

นายสุทิน  สุขแสง
-  ขอขอบคุณ  คุณ สุนทร วุ่นวงศ์ ครับ   

(ประธานสภาฯ)
ตามที่คุณสนทร หารือว่า เรื่องแจ้งเพื่อทราบนั้น สมาชิกครับท่านสามารถสอบถามได้ทุกเรื่องนะครับ เรื่องการดำเนินการโอนเงินเดือน และค่าตอบแทน คณะผู้บริหาร พนักงานเทศบาล ลูกจ้างประจำ พนักงานจ้าง  และสมาชิกสภาเทศบาลตำบลบ้านนา ผ่านบัญชีเงินฝากธนาคารกรุงไทย จำกัด (มหาชน) สาขาพัทลุง นั้น ดังนั้น จึงขอให้ทุกท่าน ดำเนินการเปิดบัญชีเงินฝากธนาคารกรุงไทย จำกัด (มหาชน) สาขาพัทลุง และนำสำเนาหน้าสมุดบัญชีเงินฝากธนาคารของท่านพร้อมรับรองสำเนาถูกต้อง ส่งมายังกองคลัง เทศบาลตำบลบ้านนา ภายในวันที่ ๑๗ กุมภาพันธ์ ๒๕๕๔ สำหรับการใช้บริการกับ ธกส.นั้นตั้งแต่เริ่มจากสภาตำบลเป็นต้นมา ถึง ปัจจุบัน ก็ใช้บริการมาตลอด ไม่ทราบว่ามีหลักการและเหตุผลอย่างไร ก็อยากจะให้เจ้าหน้าที่กองคลังได้ชี้แจงรายละเอียดในเรื่องนี้     ขอเชิญครับ  

  นางสาวสายใจ  แก่นชัย
-  เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ              

(เจ้าพนักงานการเงินและบัญชี) คณะผู้บริหารและหัวหน้าส่วนราชการเทศบาลตำบลบ้านนา ดิฉันในนามกองคลังซึ่งวันนี้ผู้อำนวยการกองคลังติดภารกิจไม่สามารถเข้าร่วมประชุมได้  ดิฉันขอชี้แจงแทนเรื่องการดำเนินการโอนเงินเดือน และค่าตอบแทน คณะผู้บริหาร พนักงานเทศบาล ลูกจ้างประจำ พนักงานจ้าง  และสมาชิกสภาเทศบาลตำบลบ้านนา ผ่านบัญชีเงินฝากธนาคารกรุงไทย จำกัด (มหาชน) สาขาพัทลุง ซึ่งท่านสมาชิก คุณสุนทร    วุ่นวงค์  มีข้อสงสัยในเรื่องนี้  คือด้วยกองคลังได้รับแจ้ง  จากพนักงานเทศบาลมีความประสงค์ขอโอนเงินผ่านบัญชีธนาคารกรุงไทย ด้วยมีเหตุผลว่ามีภาระหนี้ผูกพันธ์ อยู่กับธนาคารกรุงไทย และ  ประสงค์ที่จะใช้สิทธิกู้เงินสวัสดิการกับธนาคาร  ซึ่งเป็นสิทธิที่จะใช้บริการกับธนาคารอื่นได้ ทางกองคลังก็ได้ทำเรื่องเสนอไปยังผู้บริหารเพื่อว่าจะดำเดินการอย่างไร  ปรากฏว่ามีคำสั่งมาว่าให้ดำเนินการดังนี้  นะค่ะ 

1. ให้โอนเงินทุกระบบเข้าผ่านทางบัญชีของธนาคารกรุงไทย ตั้งแต่นี้เป็นต้นไป 

2. ให้ยกเลิกธนาคารธกส. ทุกบัญชี

๓ .ให้จัดทำฎีกาเบิกตามปกติ โดยให้ยึดถืออย่างเคร่งครัด 


เนื่องจากว่าได้รับคำสั่งเช่นนี้ ทางกองคลังก็ไม่ได้เพิกเฉยก็ดำเนินการตามคำสั่งนี้ แต่ก็รอมติอย่างชัดเจน จะได้ดำเนินการไปเช่นนั้น ขอบคุณค่ะ


นายสุทิน  สุขแสง
-  ขอขอบคุณ  คุณ สายใจ แก่นชัย  มากครับ 

(ประธานสภาฯ)
 ตามที่ คุณสายใจ แก่นชัย  ชี้แจงแล้วนั้น เรื่องแจ้งเพื่อทราบ สมาชิกสามารถอภิปรายสอบถามหรือไม่  เชิญคุณ จำรูญ ครับ







นายจำรูญ  ผอมดำ
-  เรียนท่านประธานสภาเทศบาลที่เคารพ  ท่านสมาชิก

(สมาชิกสภาฯ เขตที่ ๒)
สภาเทศบาลผู้ทรงเกียรติคณะผู้บริหารและหัวหน้าส่วนราชการเทศบาลตำบลบ้านนา 


กระผมได้นั่งฟังคำชี้แจงของฝ่ายกองคลังแล้ว  จากข้อความที่เขียนไว้ว่า ดำเนินการโอนเงินเดือน และค่าตอบแทน คณะผู้บริหาร พนักงานเทศบาล ลูกจ้างประจำ พนักงานจ้าง  และสมาชิกสภาเทศบาลตำบลบ้านนา ผ่านบัญชีเงินฝากธนาคารกรุงไทย จำกัด (มหาชน) สาขาพัทลุง กระผมคิดว่าคงไม่ใช่เท่านี้ คงรวมไปถึงเงินผู้สูงอายุ คนพิการด้วย คิดว่าทั้งระบบ คงต้องไปเปิดบัญชีใหม่ การดำเนินการตรงนี้มีผลกระทบกับตำบลบ้านนาของเราอย่างแน่นอน ท่านสมาชิกฟังแล้วคิดว่าเป็นอย่างไร ผมคิดว่าควรชะลอไว้ก่อน ในการศึกษาตรงนี้ยังไม่ชัดเจนเพราะเพิ่งได้รับข้อมูล ยังไม่ทราบระเบียบขั้นตอนจะมาอย่างไร ตอนแรกเข้าใจว่าจะเป็นนโยบายรัฐบาลที่จะให้ถ่ายโอนตรงนี้จากธนาคาร ธกส. ไปยังธนาคารกรุงไทย แต่จริงแล้วไม่เป็นอย่างนั้นครับเป็นอำนาจของผู้บริหาร อยากให้ท่านสมาชิกไตร่ตรองดูก่อน เมื่อความเดือดร้อนพี่น้องประชาชนจะเกิดตามมาทีหลัง ผมขอแสดงความคิดเห็น และขอให้ท่านประธานช่วยชี้แจงเพิ่มเติม เผื่อว่าประธานจะมีความรู้ในเรื่องการโอน ตรงนี้ แล้วก็ฝากผ่านไปยังผู้บริหารด้วยครับ ขอบคุณครับ

นายสุทิน  สุขแสง
-  ขอขอบคุณ คุณจำรูญ ครับ  

(ประธานสภาฯ)
-  ท่านสมาชิกสภาฯ  ท่านใดมีข้อสงสัยหรือประสงค์อภิปราย  เชิญครับ เชิญคุณคม วิรัตน์ครับ

นายคม  วิรัตน์   
 - เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๑)
คณะผู้บริหารและหัวหน้าส่วนราชการเทศบาลตำบลบ้านนา 


ตามที่ผมได้รับฟังเพื่อนสมาชิกแล้ว ผมคิดดว่าไม่เหมาะสม การบริการของธนาคาร ธกส. นั้นดีอยู่แล้ว ไม่ว่าเรื่อง สะดวก และความปลอดภัย เพราะระยะทางจาก กรุงไทย ไกลกว่ามาก การเดินทาง ก็มีความเสี่ยงมากกว่า และตามที่เจ้าหน้าที่พูดว่า พนักงานต้องการกู้เงินจากธนาคารกรุงไทย นั้นฟังไม่ขึ้น เพราะว่าหากเรามีเครดิต มีจำนวนเงินให้เขาดู เราจะกู้ที่ไหนก็ได้ครับ ผมคิดว่าใช้บริการ ที่ ธกส อย่างเดิม จะดีกว่า ครับ ขอบคุณครับ

นายสุทิน  สุขแสง
-  ขอขอบคุณ คุณคม ครับ  

(ประธานสภาฯ)
-  ท่านสมาชิกสภาฯ  ท่านใดมีข้อสงสัยหรือประสงค์อภิปราย  เชิญครับ เชิญคุณปลอด ทองคง

นายปลอด  ทองคง  
 - เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๑)
คณะผู้บริหารและหัวหน้าส่วนราชการเทศบาลตำบลบ้านนา 


กระผมขอสนับสนุนเพื่อนสมาชิกที่ได้อภิปรายไปแล้ว ครับ สำหรับ ธนาคาร ธกส.นั้น อยู่ใกล้บ้าน ดีอยู่แล้วท่านผู้สูงอายุ และ ผู้พิการ เบิกเงินยังชีพ การเดินทาง ประหยัด และปลอดภัยต่างกับ ธนาคารกรุงไทย ที่อยู่ไกล สาเหตุที่ว่าไปเปิดกับกรุงไทย น่าจะมีอะไรสักอย่าง แต่ผมไม่เห็นด้วย ครับขอบคุณครับ










นายสุทิน  สุขแสง
-  ขอขอบคุณ คุณปลอด ครับ  

(ประธานสภาฯ)
-  ท่านสมาชิกสภาฯ  ท่านใดมีข้อสงสัยหรือประสงค์อภิปราย  เชิญครับ เชิญคุณประจวบวิสุทธ์ ครับ 

นายประจวบวิสุทธ์ จันทร์ตรี - เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๑)
คณะผู้บริหารและหัวหน้าส่วนราชการเทศบาลตำบลบ้านนา 


ผมคิดว่าในเรื่องสวัสดิการ เรื่องเงินกู้ธนาคารอื่นมี ธนาคารธกส. ก็น่าจะมีเหมือนกันสำหรับการเบิกจ่ายเงิน ผู้สูงอายุ และการนำส่งเงินของพนักงารการเงินก็สะดวก และปลอดภัยดีอยู่แล้ว น่าจะชลอไปก่อน ให้ผู้บริหารนำข้อมูลที่เป็นประโยชน์ ที่จะเป็นทางเลือก ก่อนที่จะนำเงินท้องถิ่นทั้งหมดไปฝากไว้กับ ธนาคารกรุงไทย ขอบคุณครับ 

นายสุทิน  สุขแสง
- ขอขอบคุณ คุณประจวบวิสุทธ์ ครับ  

(ประธานสภาฯ)
- ท่านสมาชิกสภาฯ  ท่านใดมีข้อสงสัยหรือประสงค์อภิปรายเชิญครับ เชิญคุณนิวัฒ ครับ

นายนิวัฒ อ่ำตระกูล   
- เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๑)
คณะผู้บริหารและหัวหน้าส่วนราชการเทศบาลตำบลบ้านนา 


เรื่องนำเงินไปฝาก ธนาคารกรุงไทย คิดได้ยังไง เรื่องอื่นมีเยอะ ธนาคาร ธกส. นั้นดีอยู่แล้ว การบริการประชาชนเพื่อสะดวกประชาชน ไกล ใกล้ ผมคิดเหมือนสมาชิกที่อภิปรายไปแล้ว ขอบคุณ ครับ

นายสุทิน  สุขแสง
- ขอขอบคุณ คุณนิวัฒ  ครับ  

(ประธานสภาฯ)
- ท่านสมาชิกสภาฯ  ท่านใดมีข้อสงสัยหรือประสงค์อภิปราย  เชิญครับ ไม่มีนะครับ


ตามที่ตัวแทนฝ่ายการคลังชี้แจงแล้วเหตุผลฟังไม่ขึ้น แต่ไม่มีอำนาจที่จะยับยั้งผู้มีอำนาจ       ในความรู้สึกผมแล้ว เห็นด้วยกับสมาชิกสภาที่อภิปรายแล้วครับ  ที่ได้เสนอแนะความคิดเห็น ยึดหลักธรรมาภิบาล บริการประชาชน สวยงามมาก ไม่กระทบกับสมาชิก กับเจ้าหน้าที่       แต่กระทบกับพี่น้องประชาชน เราโอนไปทั้งหมดแล้ว ปิดบัญชีเลย  สรุปแล้วทรัพย์สินของเทศบาลไปอยู่ที่ธนาคารกรุงไทยหมดเลย  กระทบต่อพี่น้องประชาชนมากมายอย่างน้อยผู้สูงอายุต้องไปเปิดบัญชีใหม่ผู้เฒ่าผู้แก่ หนึ่งร้อยปีเข้าไปแล้วต้องเข็นรถเข็นเข้าไปอีก คนพิการก็ต้องอุ้มเข้าไป บัญชีที่ท่านเปิดไว้แล้วก็ต้องโมฆะหมด ท่านนับหนึ่งถึงสิบซิครับ  รัฐบาลมีนโยบายลดความแออัดในเมือง ทำไมรัฐบาลต้องเอา ธกส. มาอยู่ศรีนครินทร์  และโรงพยาบาลก็มาอยู่ศรีนครินทร์ เพราะต้องการลดความแออัดในเมือง ลดความเสี่ยงอัตรายกับผู้ใช้บริการ เพิ่มความสะดวกให้กับประชาชน  วันนี้เรามีที่ให้ประชาชนได้รับความสะดวกแล้วทำไมต้องทำให้ประชาชนเพิ่มความยุ่งยากเข้าไปอีก สภาแห่งนี้เราพูดได้แต่ไม่มีอำนาจ เพราะฉนั้นขอฝากท่านรองฯ ช่วยชะลอเอาไว้เอาเหตุผลให้มากกว่านี้ วันนี้เรามีผู้เข้าร่วมรับฟังการประชุม รับฟังอยู่ท่านคิดอยู่ครับ วันนี้ผมขอทำหน้าที่หมวกอีกใบ  เรื่องนี้ไม่ต้องลงมติ เป็นเรื่องแจ้งเพื่อทราบ  มีท่านอื่นจะอภิปราย อีกหรือไม่ครับ เชิญ คุณปรีชา นิ่มดำ ครับ 

นายปรีชา  นิ่มดำ   
 -เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๒)
คณะผู้บริหารและหัวหน้าส่วนราชการเทศบาลตำบลบ้านนา 


ด้วยเหตุผลแล้ว ฟังตัวแทนจากฝ่ายการคลัง ทุกอย่างจะเอากันทั้งนั้น ครั้งที่แล้วผิดไปครั้งหนึ่งแล้ว ให้ผู้สูงอายุไปเปิดสมุด เปิดแล้ว ก็กลับมาเอาเมือนเดิม ผมไม่เห็นด้วยครับ ขอบคุณครับ

นายสุทิน  สุขแสง
- ขอขอบคุณ คุณปรีชาครับ  

(ประธานสภาฯ)
- ท่านเป็นตัวแทนขอประชาชน ก็ฝากไปยังหน่วยที่รับผิดชอบช่วยไตร่ตรองนิดหนึ่ง ด้วยความเคารพครับ เพื่อเห็นกับพี่น้องประชาชน ไม่ต้องเห็นแก่สมาชิกนะครับ เงินเพิ่มมาทุกวัน       ทุกบาททุกสตางค์เจ้าหน้าที่จัดเก็บแล้ว ต้องนำไปฝากไว้ที่ธนาคารทุกวัน ท่านสะดวกหรือไม่ครับ เชิญครับ

นางสาวสายใจ  แก่นชัย
-  เรียนท่านประธานสภาเทศบาลที่เคารพ ท่านสมาชิกสภาเทศบาลผู้ทรงเกียรติ              

(เจ้าพนักงานการเงินและบัญชี) คณะผู้บริหารและหัวหน้าส่วนราชการเทศบาลตำบลบ้านนา 


ขออนุญาตตอบนะค่ะ เพราะตรงนี้เป็นหน้าที่ของตนเอง คือต้องมีเงินรายได้เข้ามาต้องนำเงินไปฝากไว้อย่างที่ท่านประธานพูดนะค่ะ ธนาคารกรุงไทยนั้น อยู่ห่างจากเทศบาลประมาณ ๒๐ -๓๐ กิโลเมตร ถ้าโดยส่วนตัวแล้ว อยู่ที่ธนาคารธกส.  ขอชี้แจงว่าส่วนมากดิฉันใช้รถส่วนตัวตรงนี้มาก แต่ถ้าเข้าไปในเมืองระยะเวลา บวกกับความเสี่ยง  และเอกสารต่างๆ ถ้ามีการผิดพลาดเล็กน้อย ถ้าไปธนาคารกรุงไทย การประสานงานต้องเสียเวลา ถ้าที่เดิมผิดพลาด ก็จะได้แก้ไขอย่างรวดเร็ว ดิฉันตอบในฐานะที่เคยทำงานตรงนี้อยู่ ขอบคุณค่ะ 

นายสุทิน  สุขแสง
-  ขอขอบคุณ คุณสายใจ  แก่นชัย ครับ  

(ประธานสภาฯ)
-  ผมก็บอกอีกครั้งนะครับ ท่านเป็นผู้ที่เสี่ยงมากนะครับที่จะต้องถือเงินไปฝากทุกวัน บางครั้งไม่รู้ไปถึงธนาคารหรือเปล่า ตอนนี้ก็มีอาชญากรรมเกือบทุกวัน มีความเสี่ยงมากมายนั้นเป็นเหตุผลหนึ่งของท่าน ก็เข้าใจนะครับ แค่นี้ก่อนนะครับพอหอมปากหอมคอครับ มีท่านอื่นมั๊ยครับ ไม่มี นะครับ ต่อไปจะประชุมในระเบียบวาระที่ ๒ 

ระเบียบวาระที่ ๒
เรื่องรับรองรายงานการประชุมสมัยสามัญ สมัยที่ ๔ ครั้งที่๑ ประจำปี พ.ศ. ๒๕๕๓   เมื่อวันที่ ๘  ธันวาคม พ.ศ. ๒๕๕๓

นายสุทิน  สุขแสง
- ตามที่สภาเทศบาลตำบลบ้านนาได้ประชุม  สมัยสามัญ  สมัยที่๔ ครั้งที่ ๑ ประจำปี 

(ประธานสภาฯ)
๒๕๕๓  เมื่อวันที่ ๘ ธันวาคม พ.ศ. ๒๕๕๓  นั้น  

บัดนี้  ฝ่ายเลขานุการสภาเทศบาลตำบลบ้านนาได้จัดทำรายงานการประชุมสภาเทศบาลตำบลบ้านนาเรียบร้อยแล้ว  จึงนำเสนอที่ประชุมเพื่อพิจารณาและรับรองรายงานการประชุมสภา สมัยสามัญ สมัยที่๔ ครั้งที่๑ ประจำปี พ.ศ. ๒๕๕๓ เมื่อวันที่ ๘ ธันวาคม พ.ศ. ๒๕๕๓

นายสุทิน  สุขแสง
- ท่านสมาชิกสภาฯท่านใดประสงค์จะแก้ไขเพิ่มเติมในรายงานการประชุม

(ประธานสภาฯ)
ขอเชิญครับ



(-ไม่มี-)


- เมื่อไม่มีสมาชิกสภาฯแก้ไขเพิ่มเติม ดังนั้นผมจะขอมติ   


- สมาชิกสภาฯ ท่านใดเห็นว่ารายงานการประชุมสภาเทศบาลตำบลบ้านนา                        สมัยสามัญ สมัยที่๔ ครั้งที่ ๑ ประจำปี ๒๕๕๓ เมื่อวันที่ ๘ ธันวาคม พ.ศ. ๒๕๕๓ ถูกต้อง    โปรดยกมือครับ 

(- สมาชิกสภาฯยกมือรับรองถูกต้อง ๑๐ เสียง -)

ที่ประชุม
มีมติรับรองรายงานการประชุม  สมัยสามัญ สมัยที่ ๔ครั้งที่๑เมื่อวันที ๘ ธันวาคม  พ.ศ. ๒๕๕๓ อย่างเป็นเอกฉันท์

ระเบียบวาระที่ ๓
ญัตติ เรื่องเพื่อพิจารณา


๓.๑ ญัตติรายงานผลการดำเนินงานคณะกรรมการสภาท้องถิ่น


 นายสุทิน  สุขแสง
- เรียนท่านนายกเทศมนตรีตำบลบ้านนา ท่านรองนายกเทศมนตรี  ท่านเลขานุการนายกฯ

  (ประธานสภาฯ)
ท่านที่ปรึกษานายกเทศมนตรี  ท่านสมาชิกสภาเทศบาลตำบลบ้านนา  และหัวหน้าส่วนราชการเทศบาลตำบลบ้านนา ต่อไปเป็นญัตติรายงานผลการดำเนินงานคณะกรรมการสภาท้องถิ่นขอเชิญ  คุณรำไพ แก้วเพ็ง  รายงานผลการดำเนินงานคณะกรรมการคณะกรรมการสาธาณสุขและสิ่งแวดล้อม  และสวัสดิการสังคม ขอเชิญครับ

นางรำไพ  แก้วเพ็ง   
- เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๑)
คณะผู้บริหารและหัวหน้าส่วนราชการเทศบาลตำบลบ้านนา 


ตามที่ดิฉันได้รับแต่งตั้งเป็นประธานคณะกรรมการการศึกษา สาธารณสุข สิ่งแวดล้อมและสวัสดิการสังคมนั้น ดิฉัน ได้นัดประชุม  เรื่องลงพื้นที่ในหมู่บ้าน ตรวจความดัน และเบาหวาน  โรคต่างๆ จึงได้ขอตัว นางจุรีภรณ์ คงชุม เจ้าหน้าที่ส่งเสริมสุขภาพ ๒ ลงพื้นที่เขตที่ ๑ หมู่ที่ ๖  ในวันที่ ๑๔ มกราคม พ.ศ. ๒๕๕๔  ลงพื้นที่เขตที่ ๒ หมู่ที่ ๙  ในวันที่ ๑๘ มกราคม พ.ศ. ๒๕๕๔ 
คณะกรรมการลงพื้นที่ในวันที่ ๑๔ มกราคม ๒๕๕๔ นั้น คณะกรรมการได้ลงพื้นที่ในหมู่ที่ ๖ บ้านตีนนาร่วมกับเจ้าหน้าที่สถานีอนามัยบ้านนา ได้มีประชาชนมารับการตรวจ เบาหวาน ความดัน ประมาณจำนวน ๗๙ คน ปรากฏว่า พบผู้ที่เป็น โรคความดัน จำนวน ๑๐ คน และโรคเบาหวานจำนวน ๒ คน ในวันที่ ๑๘ มกราคม ๒๕๕๔ คณะกรรมการได้ลงพื้นที่ในหมู่ที่ ๙ บ้านวงศ์ร่วมกับเจ้าหน้าที่สถานีอนามัยบ้านนา ได้มีประชาชนมารับการตรวจ เบาหวาน ความดัน ประมาณจำนวน ๕๖ คน ปรากฏว่า พบผู้ที่เป็น     โรคความดัน จำนวน ๑๐ คน และโรคเบาหวานจำนวน๑ คน ซึ่งการลงพื้นที่นั้น ในส่วนของคณะกรรมการ ประกอบด้วย   นางรำไพ  แก้วเพ็ง สมาชิกสภาเขตที่๑  นายปลอด ทองคงสมาชิกสภาเขตที่๑  และ นายคม  วิรัตน์สมาชิกสภาเขตที่๑  พร้อมด้วยเจ้าหน้าที่เทศบาล จำนวน ๒ ท่าน คือ   นางจุรีภรณ์ คงชุม เจ้าหน้าที่ส่งเสริมสุขภาพและนายจำรัส นิลจันทร์ เจ้าหน้าที่กิจการสภา  สำหรับการลงพื้นที่ทั้ง ๒ เขต และจะทำอย่างนี้เป็นการต่อเนื่องไปเรื่อยๆ จนครบวาระของดิฉัน ที่เป็นประธานคณะกรรมการตรงนี้นะค่ะ และดิฉันได้ร่วมมือกับเจ้าหน้าที่ สถานีอนามัยบ้านนา ก็ได้รับความร่วมมือเป็นอย่างดีจากประชาชนที่มาตรวจตรงนี้  และได้รับความร่วมมือเป็นอย่างดีของผู้ใหญ่บ้านทั้ง ๒ หมู่บ้าน ในการลงพื้นที่ตรงนี้ดิฉันคิดว่าน่าจะมีกองทุนสวัสดิการ อันนี้ดิฉันขอนำเสนอนะค่ะ เพราะเมื่อท่านที่มาตรวจเบาหวาน ความดันนั้น ต้องงดอาหารประมาณ ๘ ชั่วโมง เมื่อตรวจเสร็จแล้ว เราจะมีข้าวต้มให้รับประทาน ดิฉันขอฝากท่านประธาน เพื่อเป็นขวัญกำลังใจให้แก่ท่านที่มารับการตรวจ ปีนี้มีข้าวต้ม  ดิฉันคิดว่าต่อไปข้างหน้า ที่จะทำในปี ๒๕๕๔ น่าจะตั้งงบประมาณในส่วนนี้ ไว้ เพื่อสนับสนุนสวัสดิการให้กับกลุ่มเสี่ยง ขอเรียนท่านประธานอีกครั้งนะค่ะ ว่าในกลุ่มของดิฉันซึ่งมีดิฉันเป็นประธานคณะกรรมการ และมีผู้ร่วมลงพื้นที่ คือคุณ คม วิรัตน์ และคุณปลอด  ทองคง ดิฉันขออนุญาต ท่านประธาน ว่าเพื่อนๆ สมาชิก และกรรมการคนอื่นๆ มีอะไรเพิ่มเติมบ้าง ขอเชิญค่ะ ส่วนดิฉันก็ขอเพียงเท่านี้ ขอบคุณค่ะ 

นายสุทิน  สุขแสง
- เรียน ท่านรอง  นายกเทศมนตรี  ท่านเลขานุการนายกฯ

  (ประธานสภาฯ)
ท่านที่ปรึกษานายกเทศมนตรี  ท่านสมาชิกสภาเทศบาลตำบลบ้านนา  และหัวหน้าส่วนราชการเทศบาลตำบลบ้านนา คณะกรรมการคนอื่น มีอะไรเพิ่มเติมบ้าง ขอเชิญครับ ไม่มีนะครับ ประธานขอสรุป สภารับทราบ


- ตามที่สภาแต่งตั้ง คณะกรรมการสภาท้องถิ่น ตามมตรา ๓๒ หมวด ๘ ข้อ ๒๐๔ นะครับ ตามอำนาจ ท่านสมาชิกสภาผู้ทรงเกียรติ คณะกรรมการท้องถิ่นทุกคณะนั้น ท่านมีอำนาจหน้าที่ ประจำกิจกรรมสภา ตรวจสอบการทำงานของคณะผู้บริหาร ท่านมีอำนาจมากมาย ทุกคณะนะครับ ก็อยากให้ท่านออกพื้นที่ ปีละ ๒ ครั้ง ก็สรุปว่า สภาทราบ ต่อไปจะประชุมในวาระที่ ๓.๒ 


๓.๒  ญัตติ กำหนดสมัยประชุมสภาเทศบาลตำบลบ้านนาประจำปี ๒๕๕๔

นายสุทิน  สุขแสง
- เรียน ท่านรองนายกเทศมนตรี  ท่านเลขานุการนายกฯท่านที่ปรึกษานายกเทศมนตรี   (ประธานสภาฯ)

ท่านสมาชิกสภาเทศบาลตำบลบ้านนา หัวหน้าส่วนราชการเทศบาลตำบลบ้านนาและ



ผู้เข้าร่วมประชุมทุกท่าน


ตามระเบียบข้อบังคับการประชุมสภาท้องถิ่นนั้น สภาเทศบาลจะต้องมีการกำหนด สมัยประชุมประจำปี นั้น ใน ๑ ปี ต้องมี ๔ สมัยด้วยกัน ในสมัยหนึ่งๆ นั้น กำหนด ไม่เกิน ๓๐ วัน สำหรับวันนี้นั้นประชุมสมัยแรก ประจำปี ๒๕๕๔ ที่สภาได้เปิดไว้ในปี ๒๕๕๓ เหลืออีก ๓ สมัยขอให้สมาชิกสภาเสนอนะครับว่าจะกำหนดวันไหน ขอเชิญสมาชิกเสนอ ครับ ขอเชิญ               คุณรำไพ  แก้วเพ็ง ครับ

นางรำไพ  แก้วเพ็ง   
 - เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๑)
คณะผู้บริหารและหัวหน้าส่วนราชการเทศบาลตำบลบ้านนา 


ดิฉันขอเสนอ ๔ สมัย คือ  

 สมัยแรก ก็ คือการประชุมวันนี้ (๑ ก.พ. ๕๔ ถึง ๑ มี.ค. ๕๔)

 สมัยที่ ๒ กำหนดในวันที่ ๑ พ.ค. ๕๔ – วันที่ ๓๐ พ.ค. ๕๔ 

 สมัยที่ ๓ กำหนดในวันที่ ๑ ส.ค. ๕๔ -  วันที่ ๓๐ ส.ค. ๕๔


 สมัยที่ ๔ กำหนดในวันที่ ๑ ธ.ค. ๕๔ -  วันที่ ๓๐ ธ. ค. ๕๔
 

นายสุทิน  สุขแสง
-ขอผู้รับรองด้วยครับ 

  (ประธานสภาฯ)
- มีผู้รับรอง คือ คุณ สุนทร วุ่นวงค์ และ คุณ อุทิศ สุตะนุกะมัง มีผู้รับรองถูกต้องครับ


มีท่านอื่นที่จะเสนอ หรือ ไม่ ครับ ขอเชิญครับ ไม่มี นะครับ

 - สรุปว่า สภาเห็นชอบตามที่ คุณรำไพ  แก้วเพ็งเสนอ ครับ   

 - ต่อไปสมาชิกท่านใดจะเสนอ การประชุมสมัยแรก ประจำปี ๒๕๕๕ ขอเชิญ ครับ เชิญคุณ สุนทร วุ่นวงค์

นายสุนทร  วุ่นวงค์   
 - เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๒)
คณะผู้บริหารและหัวหน้าส่วนราชการเทศบาลตำบลบ้านนา 


กระผมขอเสนอ การประชุม สภาสมัยแรก ประจำปี ๒๕๕๕ กำหนดในวันที่ ๑ กุมภาพันธ์ ๒๕๕๔ ถึงวันที่ ๑ มีนาคม ๒๕๕๕  ครับ ขอบคุณครับ 

นายสุทิน  สุขแสง
-ขอผู้รับรองด้วยครับ 

  (ประธานสภาฯ)
-มีผู้รับรอง คือ คุณรำไพ  แก้วเพ็ง  และ คุณจรินทร์ ช่วยชิต มีผู้รับรองถูกต้องครับ             สุรุปว่า สภาเห็นชอบตามที่คุณ สุนทร วุ่นวงค์ เสนอ นะครับ ต่อไป จะประชุมในระเบียบวาระที ๔ เรื่องอื่นๆ

ระเบียบวาระที่ ๔ 
เรื่องอื่น ๆ

นายสุทิน  สุขแสง
มีสมาชิกท่านใดจะอภิปราย สอบถาม เชิญครับ เชิญ คุณปรีชา นิ่มดำ ครับ เชิญครับ              (ประธานสภา)



นายปรีชา  นิ่มดำ   
 - เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๒)
คณะผู้บริหารและหัวหน้าส่วนราชการเทศบาลตำบลบ้านนา 

ผมยังค้างคาใจอยู่เรื่องหนึ่ง  คือเรื่องการจัดงานส่งท้ายปีเก่าต้อนรับปีใหม่ในวันนั้นปลัดศราวุฒิ บอกว่าอยากให้พี่ผอม ส่งเทพีสักคน บอกว่าได้ จึงส่งข่าวให้หลานสาว แล้วนำเอกสารมาฝากไว้กับกองการศึกษาเป็นที่เรียบร้อย เท่ากับว่าถึงรัฐมนตรีแล้ว ถ้าเป็นกระทรวงศึกษาธิการ เอกสาร สำเนาทะเบียนบ้าน วุฒิการศึกษา เรียบร้อย พอถึงวันเอาจริงไม่รู้เป็นอย่างไร  วันซ้อมเดิน ไม่มีใครโทรหาผมเลยครับ  ผมก็เลยไม่รู้ เลยโทรมาถามว่าเขาซ้อมกัน เวลาเท่าไร       เขาตอบว่าซ้อมไปแล้ว แล้วหลักฐานอยู่ที่เจ้าหน้าที่แล้วทำไมไม่โทรหาบ้าง ขออนุญาติท่านประธาน ผมขอพูดใต้สัก ๒-๓ คำ “น้าผอมลงพื้นที่พรุ่งนี้ น้าผอมไปโน่นไปนี่ ” ทำไมโทรได้ครับ พอมาเรื่องนี้ไม่โทร ผมเสียหายหมด พอหลานสาวลงมาให้หลานสาวไปหนึ่งพันบาท   เพื่อไปเช่าเครื่องแต่งกาย พอไม่ได้ซ้อม  หลานสาวบอกว่าไม่เอาแล้วกลับกรุงเทพฯเลย ผมบอกว่าผมก็ไม่มาร่วม ในคืนวันที่ ๓๑ หลายคนถามว่า ไปไหนไม่มา แม้แต่สมาชิกก็โทรมาถามว่า

ไปไหน ไม่โผล่มา ผมไม่มา ผมเสียใจครับที่หลานสาวไม่มาร่วม แล้วเงินหนึ่งพันก็สูญเปล่า เสื้อผ้าก็คืนหลานสาวก็กลับไป เพราะฉนั้นต้องตอบครับ 

นายสุทิน  สุขแสง
-  ขอขอบคุณ คุณ ปรีชา  ครับ  

(ประธานสภาฯ)
-  ท่านสมาชิกสภาฯ  ท่านใดมีข้อสงสัยหรือประสงค์อภิปราย  เชิญครับ เชิญคุณรำไพ ครับ 

นางรำไพ  แก้วเพ็ง   
 - เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๑)
คณะผู้บริหารและหัวหน้าส่วนราชการเทศบาลตำบลบ้านนา 


เรื่องที่ฝนฟ้าตกมาทำให้ถนนทุกสายเสียหาย ทางผู้บริหารได้ดำเนินการถมหลุมบ่อ  แต่ยังไม่ครบทุกหมู่บ้าน สำหรับหมู่ที่ ๖ ได้ดำเนินการเป็นที่เรียบร้อยแล้ว บางพื้นที่ยังไม่เรียบร้อย  แต่ยังดำเนินการอยู่ ต้องขอบคุณคณะผู้บริหารที่ได้ดำเนินการในเรื่องนี้  บางพื้นที่การสัญจรของประชาชนยังลำบากอยู่  บางพื้นที่ก็ได้ดำเนินการไปบ้างแล้ว บางหมู่บ้านที่ช้า ไม่ทราบว่า ไปช้าอยู่ที่ผู้รับเหมาหรือเปล่า  ที่ได้ดำเนินการไปแล้วก็ต้องขอขอบคุณผู้บริหารที่ได้ถมหลุมบ่อให้ นะค่ะ ขอบคุณมากค่ะ

นายสุทิน  สุขแสง
-  ขอขอบคุณ คุณรำไพ แก้วเพ็ง  ครับ  

(ประธานสภาฯ)
-  ท่านสมาชิกสภาฯ  ท่านใดมีข้อสงสัยหรือประสงค์อภิปราย  เชิญครับ เชิญคุณ นิวัฒ ครับ 

นาย นิวัฒ อ่ำตระกูล   
 - เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๑)
คณะผู้บริหารและหัวหน้าส่วนราชการเทศบาลตำบลบ้านนา


สำหรับถนน ในหมู่ที่ ๑ สายชุมชนด่านเก่า ไม่ทราบว่าฝ่ายบริหารสำรวจแล้วหรือยัง ถ้ายังไม่สำรวจก็อยากให้สำรวจด้วยนะครับ เพราะเป็นเส้นทางสัญจรไปมาของพี่น้องประชาชนไม่ใช่เป็นทางตัน ขอฝากท่านประธานผ่านไปยังผู้บริหารด้วยครับ ขอบคุณครับ

นายสุทิน  สุขแสง
-  ขอขอบคุณ คุณนิวัฒ   ครับ  

(ประธานสภาฯ)
-  ท่านสมาชิกสภาฯ  ท่านใดมีข้อสงสัยหรือประสงค์อภิปราย  เชิญครับ เชิญคุณปลอด ทองคง ครับ 

นายปลอด ทองคง   
 - เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๑)
คณะผู้บริหารและหัวหน้าส่วนราชการเทศบาลตำบลบ้านนา


ผมคิดอยู่เสมอว่าเรื่องถนนที่อยู่ในเขตเทศบาลเราต้องทำ แต่ปีนี้ฝนตกระยะยาว  ถนนที่ชาวบ้านทำเองชำรุดมากใช้การไม่ได้เลย เพราะมันจะเป็นร่อง เป็นหลุม มีอยู่หลายสายที่ทางเทศบาลยังไม่ได้สำรวจ  บางหมู่บ้านผู้ใหญ่ไม่ได้แจ้งเลย ไม่สนใจความเดือดร้อนของพี่น้องประชาชน  ที่ต้องขนน้ำยางมาสู่ที่ขาย  เช่น เส้นทางหมู่ที่๘ จากบ้านกระโดน เข้าไปข้างใน เป็นร่องหมด  และจากโรงงานน้ำยางไปสู่ เขื่อน พระราชดำริ และมีหลายสายที่มีปัญหาอยู่  ขอฝากไว้ด้วยนะครับขอบคุณครับ

นายสุทิน  สุขแสง
-  ขอขอบคุณ คุณปลอด ทองคง ครับ  

(ประธานสภาฯ)
-  ท่านสมาชิกสภาฯ  ท่านใดมีข้อสงสัยหรือประสงค์อภิปราย  เชิญครับ เดี่ยวกระผมจะเปิดโอกาส ให้ผู้รับฟังการประชุม ได้เสนอแนะ เชิญ ครับ ท่านครับ

นายสมชาย ญะกัณฐะ
 - เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

  (ชาวบ้านหมู่ที่๑)
คณะผู้บริหารและหัวหน้าส่วนราชการเทศบาลตำบลบ้านนา


ถนนสายด่านเก่าเป็นสายที่ได้พัฒนาขึ้นมา เป็นบ้านของนายแดง จะไปเชื่อมต่อกับสายที่เข้าไปทางหนาน นะครับ แต่ในระยะ ๒ ปีที่ผ่านมาไม่ได้รับการซ่อมแซม จึงทำให้เป็นหลุมเป็นบ่อ ยากในการสัญจรไปมานะครับ เพราะฉนั้น ในระยะ ๒ ปี นี้เขาเว้นวรรค ไม่ซ้อม นี้เป็นเพราะอะไร  เกี่ยวกับงบประมาณไม่มี หรือว่า สำรวจถนนหนทาง เพื่อของบประมาณ แต่ไม่ทราบว่าเป็นยังไงอยู่  เรื่องโครงการรถขยะนะครับขยะมูลฝอยต่างๆ ผมเห็นแล้วว่างานเทศบาลตำบลบ้านนานี้ เป็นสำนักงานของเทศบาลแรก เป็นประตู ด่านแรกของจังหวัดพัทลุง เป็นที่น่ายินดีของชาวบ้านทั้งตำบล ก็ได้ ทั้งอำเภอก็ได้ มีขยะมูลฝอยทิ้งสเปะ สปะ  ปล่อยทิ้งตามร่องน้ำ ร่องคู  เพราะฉนั้นผมคิดว่าน่าจะมีงบประมาณ ในการมีที่รองรับขยะ หรือไม่มีที่ทิ้ง ก็สามารถไปขอที่ทิ้งกับเทศบาลเมืองพัทลุงได้  เมื่อก่อน เป็นองค์การบริหารส่วนตำบลมาตอนนี้ได้ยกฐานะเป็นเทศบาลตำบลแล้วนะครับ ก็น่าจะมีตรงนี้ นะครับ ขอฝาก และขอความกรุณาในส่วนนี้ด้วยนะครับ ขอขอบคุณครับ 

นายสุทิน  สุขแสง
-  ขอขอบคุณ คุณสมชาย ญะกัณฐะครับ  

 (ประธานสภาฯ)
-  ท่านสมาชิกสภาฯ  ท่านใดมีข้อสงสัยหรือประสงค์อภิปราย  เชิญครับ เดี่ยวกระผมจะเปิด


โอกาส ให้ผู้รับฟังการประชุมอีกท่าน ได้เสนอแนะ เชิญ ครับ ท่านครับ

นายจันทรวัฒน์ พรหมรักษา - เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

    (ชาวบ้านหมู่ที่๘)
คณะผู้บริหารและหัวหน้าส่วนราชการเทศบาลตำบลบ้านนา


กระผมอยากจะเสนอแนะว่า ที่ศูนย์พัฒนาเด็กเล็กบ้านนาวง เคยได้ประสานพูดคุยกับ ผู้ดูแลเด็ก ที่ศูนย์พัฒนาเด็กเล็กบ้านนาวง ด้านหลังของศูนย์ เสนอแนะว่าให้ทำเป็นรั้วรอบขอบชิด เพื่องป้องกันไม่ให้เด็ก ออกไปได้บางครั้ง ผู้ดูแลเด็กดูไม่ทันมีปัญหาเด็กออกไปโดยไม่รู้ตัว ไม่รู้ว่าเด็กหายไปไหน ถ้าเป็นไปได้ ให้ทำประตู เพื่อปิดเปิดให้เป็นเวลา ครับกระผมขอเสนอแนะแค่นี้ครับ ขอบคุณครับ

 นายสุทิน  สุขแสง
- ขอขอบคุณ จันทรวัฒน์ พรหมรักษา ครับ  

  (ประธานสภาฯ)
- ท่านอื่นมีข้อสงสัยหรือประสงค์จะเสนอแนะ เปิดโอกาสให้เต็มที่ ไม่มีนะครับ ขอเชิญท่านรองศรัญญู  ชูเกลี้ยง ครับ

นายศรัญญู ชูเกลี้ยง
- เรียนท่านประธานสภา  ท่านเลขานุการนายกฯ ท่านที่ปรึกษานายกเทศมนตรี  ท่านสมาชิก(รองนายกเทศมนตรี)
สภาเทศบาลตำบลบ้านนา หัวหน้าส่วนราชการเทศบาลตำบลบ้านนาและ ผู้เข้าร่วมประชุมทุก 


ท่าน


วิสัยทัศน์เทศบาลตำบลบ้านนาเป็นเรื่องของการศึกษาการพัฒนาบริหารจัดการที่ดี        องค์กรเข้มแข็ง เรื่องของทรัพยากรธรรมชาติสิ่งแวดล้อม ยุทธศาสตร์แรกคือ ประชาชนอยู่ดีมีสุข ยุทธศาสตร์ที่สอง พัฒนาคนสังคมมีคุณภาพ ยุทธศาสตร์ที่สาม บริหารจัดการที่ดี กระผมขอขอบคุณสมาชิกและ ประชาชนที่เข้าร่วมกิจกรรมต่างๆ ที่เทศบาลจัดขึ้น กระผมขอนำเรียนเรื่องกิจกรรมจัดงานส่งท้ายปีเก่าต้อนรับปีใหม่ ดังนี้ การจัดงานต้อนรับปีใหม่ถือว่าเป็นการจัดงานที่พัฒนาขึ้นมาเรื่อยๆ  แต่มีความคลาดเคลื่อนในเรื่องของผู้เข้าประกวด ที่ท่านสมาชิกได้นำเสนอมานั้น กระผมขอชี้แจงดังนี้  ด้วยการประชุมแต่ละครั้ง ให้ความสำคัญกับทุกๆท่าน กับทุกๆ ด้านอยู่แล้วในการประชุมมีการตกลงกัน เกี่ยวกับการฝึกซ้อม และเรื่องต่างๆ แต่อยู่ในช่วงของการโอนย้ายพนักงานใหม่  ซึ่งเป็นคนที่รับผิดชอบในด้านนี้ ประกอบกับรายงานติดตามผลในเรื่องดังกล่าว กระผมต้องขออภัยด้วย ผมพยายามให้ทุกท่านได้โทรติดต่อกัน   ครั้งต่อไปคงไม่เกิดซ้ำสอง ซึ่งเป็นที่ผมรับผิดชอบ ในส่วนสำนักปลัดและส่วนศึกษา ส่วนนายกนั้นกำกับดูแลส่วนกองคลัง รองคำน้อยดูแลเรื่องโครงสร้างพื้นฐาน ไฟฟ้า ประปา และเรื่องที่คุณรำไพ  แก้วเพ็ง ได้อภิปรายสอบถามนั้น กระผมจะขอชี้แจงอย่างนี้นะครับ       
 

   งบของจังหวัดพัทลุง


๑. โครงการซ่อมแซมถนนลูกรังหินผุ สายตีนนา-คอกอเสือ หมู่ที่ ๖,๘ ต.บ้านนา


๒. โครงการซ่อมแซมถนนลูกรังหินผุ สายหลังเรือนจำ หมู่ที่ ๑ บ้านนาวง 


๓. โครงการซ่อมแซมถนนลูกรังหินผุสายตกวัดลำใน หมู่ที่ ๒ ต.บ้านนนา


๔. โครงการซ่อมแซมถนนลูกรังหินผุสายห้วยชีเขียด หมู่ที่ ๑๒ ต.บ้านนา


๕. โครงการซ่อมแซมถนนลูกรังหินผุสายน้ำใต้บ่อ – หนองเหรียง หมู่ที่๑๑ ต.บ้านนา


๖. โครงการซ่อมแซมถนนลูกรังหินผุสายพัฒนาประชาร่วมใจ หมู่ที่ ๑๑ ต. บ้านนา


๗. โครงการซ่อมแซมถนนลูกรังหินผุสายห้วยพืช หมู่ที่๗ ต.บ้านนา


๘. โครงการซ่อมแซมถนนลูกรังหินผุสายต้นตีนเป็ด หมู่ที่ ๑ ต.บ้านนา


๙. โครงการซ่อมแซมถนนลูกรังหินผุสายห้วยเหมืองใหญ่ หมู่ที่ ๓ ต.บ้านนา


๑๐.โครงการซ่อมแซมถนนลูกรังหินผุสายนาใต้ –ควนสูง หมู่ที่ ๔ ต. บ้านนา


๑๑.โครงการซ่อมแซมถนนลูกรังหินผุสายห้วยปลายหมวย หมู่ที่ ๖ ต.บ้านนา


๑๒.โครงการซ่อมแซมถนนลูกรังหินผุสายชายเขา หมู่ที่ ๖ ต.บ้านนา


๑๓.โครงการซ่อมแซมถนนลูกรังหินผุสายป่าสน-สะพานน้ำล้นหมู่ที่๑๐ ต.บ้านนา


๑๔.โครงการซ่อมแซมถนนลูกรังหินผุสายสะพานน้ำล้น-หนานท้ายเภา หมู่ที่๔ ตำบลบ้านนา


๑๕.โครงการก่อสร้างสะพานคนเดิน ทดแทนสะพานไม้ สายคลองลำใน 


๑๖.โครงการก่อสร้างสะพานน้ำล้นเขาคราม หมู่ที่ ๔ ต.บ้านนา 


๑๗.โครงการก่อสร้างท่อเหลี่ยม คสล.ห้วยพืช หมู่ที่๗ ต.บ้านนา


๑๘.โครงการก่อสร้างท่อเหลี่ยม คสล. ห้วยลำหับ หมู่ที่๒ ต. บ้านนา


๑๙.โครงการก่อสร้างท่อเหลี่ยม คสล. ในห้วย หมู่ที่ ๒ ต.บ้านนา


๒๐.โครงการก่อสร้างท่อเหลี่ยม คสล. ห้วยหนานคล้าย หมู่ที่ ๗ ต. บ้านนา


๒๑.โครงการก่อสร้างท่อเหลี่ยม คสล.ห้วยปลายหมวย หมู่ที่ ๖ ต. บ้านนา


๒๒.โครงการก่อสร้างท่อเหลี่ยม คสล.ห้วยท้ายตาพรหม หมู่ที่ ๖ ต.บ้านนา


๒๓.โครงการก่อสร้างท่อเหลี่ยม คสล.ห้วยชายเขา หมู่ที่ ๖ ต.บ้านนา 


๒๔.โครงการซ่อมแซมฝายต้นน้ำลำธารห้วยพืช หมู่ที่๗ ต. บ้านนา


๒๕.โครงการซ่อมแซมฝายต้นน้ำลำธารทรายขาว หมู่ที่ ๑ ต.บ้านนา


๒๖.โครงการซ่อมแซมฝายต้นน้ำลำธารห้วยชายเขา หมู่ที่ ๖ ต.บ้านนา 


๒๗.โครงการซ่อมแซมฝายต้นน้ำลำธารห้วยปลายหมวย หมู่ที่ ๖ ต.บ้านนา

  งบประมาณ ของอำเภอ


๑.โครงการซ่อมแซมถนนลูกรังหินผุสายห้วยขนุนปาน


๒.โครงการซ่อมแซมถนนลูกรังหินผุสายควนไม้งาม-ในควน หมู่ที่ ๕, ๑๑ ต. บ้านนา


๓.โครงการซ่อมแซมถนนลูกรังหินผุสายไสใหญ่- ห้อยท้อน


๔.โครงการซ่อมแซมถนนลูกรังหินผุสายหลังโรงเรียนวัดบ้านนา หมู่ที่ ๓ ตำบลบ้านนา


๕.โครงการซ่อมแซมถนนลูกรังหินผุสายหนานคล้าย หมู่ที่ ๗ ต.บ้านนา


๖.โครงการซ่อมแซมถนนลูกรังหินผุสายในห้วย หมู่ที่ ๒ ตำบลบ้านนา


งบประมาณ / โครงการของจังหวัดและของอำเภอ จะไม่ซ้ำซ้อนกับโครงการที่เทศบาลสำรวจ สำหรับโครงการของเทศบาลมีดังนี้ 

รายละเอียดการปรับปรุงซ่อมแซมถนนลูกรังภายในตำบลบ้านนา

หมู่ที่  ๑

๑.  ถนนสายซอยชุมชนพัฒนา  ขนาดกว้าง ๓.๐๐ ม. ระยะทาง ๓๐๐ ม.  กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ  จำนวน ๓๐ ลบ.ม.

๒.  ถนนสายด่านเก่า  ขนาดกว้าง ๓.๐๐ม. ระยะทาง ๓๕๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ  จำนวน ๕๐ ลบ.ม. และซ่อมแซมวางท่อลอดกลม ค ส ล. ใหม่เนื่องจากกระแสน้ำพัดพาทำให้ท่อหลุด 1จุด ขนาด ๘๐x ๑๐๐ จำนวน  ๕ ท่อน

๓.  ถนนสายควนเนียง  ขนาดกว้าง ๒.๕๐ ม. ระยะทาง ๑๘๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ  จำนวน ๑๕ ลบม.

๔.  ถนนสายช่องลม  ขนาดกว้าง ๓.๐๐ม. ระยะทาง ๒๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ  จำนวน ๓๐ ลบม.

๕.  ถนนสายศรีสุนทร ขนาดกว้าง ๓.๐๐ ม. ระยะทาง ๑,๕๐๐ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ  จำนวน ๘๐ ลบม.

๖.  ถนนสายตะวันออกวัดถ้ำสุมะโน ขนาดกว้าง ๓.๐๐ ม. ระยะทาง ๘๐๐ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ  จำนวน ๖๐ ลบม.

รายละเอียดการปรับปรุงซ่อมแซมถนนลูกรังภายในตำบลบ้านนา

หมู่ที่  ๒

๑.  ถนนสายทางเข้าหอประชุมหมู่บ้าน  ขนาดกว้าง ๓๐๐ ม. ระยะทาง ๑๐๐ ม.กวาดเกลี่ยปรับระดับผิวทางเดิมที่เป็นร่องขรุขระและถมวัสดุคัดเลือกซ่อมหลุมบ่อ  จำนวน  ๑๕  ลบ.ม. 

๒. ถนนสายสวนเรียนพาด ขนาดกว้าง  ๓.๐๐ ม. ระยะทาง  ๒๐๐ ม. กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ  จำนวน  ๓๐  ลบ.ม.

รายละเอียดการปรับปรุงซ่อมแซมถนนลูกรังภายในตำบลบ้านนา

หมู่ที่  ๓

๑. ถนนสายหลังโรงเรียนบ้านนา  แยกไปบ้านวงศ์  ม.9  ขนาดกว้าง  ๓.๐๐  ม.  ระยะทาง  ๘๐๐ ม. กวาดเกลี่ยปรับระดับผิวทางเดิมที่เป็นร่องขรุขระและถมวัสดุคัดเลือกซ่อมหลุมบ่อ  จำนวน ๑๕  ลบ.ม.

๒. ถนนสายหลังห้องสมุดขนาดกว้าง ๔.๐๐ ม. ระยะทาง ๒๕๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ  จำนวน  ๓๐  ลบ.ม.

๓. ถนนสายตะวันออกวัดบ้านนา(ป่าเงาะ) ขนาดกว้าง ๓.๐๐ ม. ระยะทาง ๑๐๐  ม.   กวาดเกลี่ยปรับระดับผิวทางเดิมที่เป็นร่องขรุขระ    และถมวัสดุคัดเลือกซ่อมหลุมบ่อ จำนวน ๑๕ ลบ.ม.

รายละเอียดการปรับปรุงซ่อมแซมถนนลูกรังภายในตำบลบ้านนา

หมู่ที่  ๔

๑ . ถนนสายซอยศรีสวัสดิ์  ขนาดกว้าง ๓.๐๐ ม. ระยะทาง ๕๐ ม.กวาดเกลี่ยปรับระดับผิวทางเดิมที่เป็นร่องขรุขระ ซ่อมแซมวางท่อลอดกลม ค ส ล. ใหม่เนื่องจากกระแสน้ำกัดเซาะพัดพาดินข้างท่อทำให้ท่อหลุดจากตำแหน่งเดิม ๑ จุด ขนาด  ๘๐ x ๑๐๐ จำนวน  ๕ ท่อน  และขุดวางท่อใหม่อีก ๑ จุด ท่อขนาด ๑๐๐x๑๐๐ จำนวน ๖ ท่อน โดยใช้ท่อที่รื้อถอนจากโครงการก่อสร้างท่อเหลี่ยมบริเวณหน้ากลุ่มเครื่องแกง หมู่ที่ ๔ วางเสริมอีกแถวในบริเวณที่ใกล้เคียงท่อเดิม และถมวัสดุคัดเลือกซ่อมหลุมบ่อและหลังท่อ จำนวน  ๓๐  ลบ.ม.            


๒. ถนนสายซอยเพชรเลี่ยม  ขนาดกว้าง ๓.๐๐ม. ระยะทาง ๓๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๑๐ ลบม. 

รายละเอียดการปรับปรุงซ่อมแซมถนนลูกรังภายในตำบลบ้านนา

หมู่ที่  ๕

๑. ถนนสายหนองหมน - เขาน้อย  ขนาดกว้าง ๔.๐๐ม. ระยะทาง ๖๐๐ ม. กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๒๐ ลบ.ม.

๒. ถนนสายตรงข้ามเทศบาลตำบลบ้านนา - สายเขาน้อย  ขนาดกว้าง ๔.๐๐ ม. ระยะทาง ๓๕๐ ม. กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๔๐ ลบ.ม. 

๓. ถนนสายทางเข้าชุมชนบ้านเขาน้อย  ขนาดกว้าง ๓.๐๐ ม. ระยะทาง ๑๙๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๑๐ ลบ.ม. 

๔. ถนนสายหนองหมน  - เกาะเคียน  ขนาดกว้าง ๓.๐๐ม. ระยะทาง ๘๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๒๐ ลบ.ม. 

รายละเอียดการปรับปรุงซ่อมแซมถนนลูกรังภายในตำบลบ้านนา

หมู่ที่  ๖

๑. ถนนสายซอยยายปริกขนาดกว้าง ๓.๐๐ ม. ระยะทาง ๗๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๕๐ ลบ.ม.

๒. ถนนสายซอยครูเขียด  ขนาดกว้าง ๔.๐๐ ม. ระยะทาง ๔๘๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๔๐ ลบม.                  

๓. ถนนสายวังยาว ขนาดกว้าง ๓.๐๐ ม. ระยะทาง ๒๕๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๒๐ ลบ.ม.                    

๔. ถนนสายบ้านนาคมบาง - เขตตำบลลำสินธุ์  ขนาดกว้าง ๔.๐๐ ม. ระยะทาง ๗๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๔๐ ลบ.ม.

๕. ถนนสายปลายหมวย ขนาดกว้าง ๓.๐๐ ม. ระยะทาง๑,๕๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๓๐ ลบม.

รายละเอียดการปรับปรุงซ่อมแซมถนนลูกรังภายในตำบลบ้านนา

หมู่ที่  ๗

๑. ถนนสายซอยบ้านตาเพิ่ม  ขนาดกว้าง ๓.๐๐ ม. ระยะทาง ๗๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๑๐ ลบม. 

๒. ถนนสายซอยหาหูน  ขนาดกว้าง ๓.๐๐ ม. ระยะทาง ๑,๐๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๔๐ ลบม. 

๓. ถนนสายตีนวัด ๑  ขนาดกว้าง ๓.๐๐ ม. ระยะทาง ๗๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๒๐ ลบ.ม.           


๔. ถนนสายบ้านนายเอิบ  ขนาดกว้าง ๓.๐๐ ม. ระยะทาง ๑๒๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๒๕ ลบม.

รายละเอียดการปรับปรุงซ่อมแซมถนนลูกรังภายในตำบลบ้านนา

หมู่ที่  ๘

๑. ถนนสายห้วยเจ  ขนาดกว้าง ๓.๐๐ ม. ระยะทาง ๕๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๓๐ ลบ.ม. 

๒. ถนนสายทางเข้าสระเก็บน้ำ ( เขื่อนชลประทาน ) ขนาดกว้าง ๓.๐๐ ม. ระยะทาง ๘๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๒๐ ลบ.ม. 

๓. ถนนสายห้วยพงษ์  ขนาดกว้าง ๓.๐๐ ม. ระยะทาง ๘๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๘๐ ลบ.ม. 

๔. ถนนสายโพธิ์สุนทร – ท่ายูง กม.๓ + ๑๐๐ – กม. ๕+๔๐๐ ขนาดกว้าง ๕.๐๐ ม. กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน  ๓๐๐ ลบ.ม. 

๕. ถนนสายกลางนา ขนาดกว้าง ๓.๐๐ ม. ระยะทาง ๓๐๐ ม. กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๕๐ ลบ.ม. 

รายละเอียดการปรับปรุงซ่อมแซมถนนลูกรังภายในตำบลบ้านนา

หมู่ที่  ๙

๑. ถนนสายบ้านวงศ์ – ในวัง ขนาดกว้าง ๓.๐๐ ระยะทาง ๑๕๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๕๐ ลบม.

๒. ถนนสายโหล๊ะอม ขนาดกว้าง๔.๐๐ ระยะทาง ๓๐๐ ม. กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๒๐ ลบ.ม.

รายละเอียดการปรับปรุงซ่อมแซมถนนลูกรังภายในตำบลบ้านนา

หมู่ที่  ๑๐

๑. ถนนสายซอยโซเซ ( สุดถนนคอนกรีต )   ขนาดกว้าง ๓.๐๐ ม. ระยะทาง ๔๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน  ๑๕  ลบ.ม. 

๒. ถนนสายซอยนวลแป้ง  ขนาดกว้าง ๓.๐๐ม. ระยะทาง ๑๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๑๕ ลบม.                 

๓. ถนนสายซอยควนโก   ขนาดกว้าง ๓.๐๐ระยะทาง ๘๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน  ๒๐ ลบ.ม. 

๔. ถนนสายซอยพัฒนา    ขนาดกว้าง ๓.๐๐ม. ระยะทาง ๒๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๓๐ ลบม.                                                                                                                      

๕. ถนนสายซอยบ้านร้าง ขนาดกว้าง ๓.๐๐ม. ระยะทาง ๑๕๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๓๐ ลบม.                                                                                                                      

๖. ถนนสายซอยห้วยขุน ขนาดกว้าง ๓.๐๐ม. ระยะทาง ๓๕๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๔๐ ลบม.                                                                        

รายละเอียดการปรับปรุงซ่อมแซมถนนลูกรังภายในตำบลบ้านนา

หมู่ที่  ๑๑

๑.  ถนนสายถ้ำอุทกการาม - ถนนสายในวังคอกเสือ  ขนาดกว้าง ๓.๕๐ ม. ระยะทาง ๒,๐๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ   จำนวน  ๕๐  ลบ.ม.                                                                                                            

๒.  ถนนสายน้ำใต้บ่อ – หนองเหรียง (เข้าบ่อทราย) และแยกไปซอยไฮเทคขนาดกว้าง    ๔.๐๐ ม. ระยะทางรวม ๕๐๐ ม. กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน  ๔๐ ลบ.ม.                                           

๓.  ถนนสายเทียมดา  ขนาดกว้าง  ๔.๐๐ ม. ระยะทางรวม ๑๔๐๐ ม. กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน  ๑๐๐ ลบ.ม.                                           

รายละเอียดการปรับปรุงซ่อมแซมถนนลูกรังภายในตำบลบ้านนา

หมู่ที่  ๑๒

๑. ถนนสายท่าคลองออก   ขนาดกว้าง ๓.๐๐ ม. ระยะทาง ๑๐๐ ม.กวาดเกลี่ยปรับระดับผิวทางเดิมถมวัสดุคัดเลือกซ่อมหลุมบ่อ จำนวน  ๑๕  ลบ.ม.

๒. ถนนสายบ้านนายบัญชา   ขนาดกว้าง ๓.๐๐ ม. ระยะทาง ๒๐๐ ม.กวาดเกลี่ยปรับระดับผิวทางเดิมถมวัสดุคัดเลือกซ่อมหลุมบ่อ จำนวน  ๑๕  ลบ.ม. 

๓. ถนนสายหลังสหกรณ์  ขนาดกว้าง ๒.๕๐ ม. ระยะทาง ๒๒๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน ๑๕ ลบม. 

๔. ถนนสายบ้านลำในใต้ หมู่ที่ ๑๒ – สายหลังโรงเรียนบ้านนาหมู่ที่  ๓  ( เฉพาะเขตพื้นที่หมู่ที่ ๑๒)  ขนาดกว้าง ๓.๐๐ ม. ระยะทาง ๗๐๐ ม.กวาดเกลี่ยปรับระดับผิวทางเดิมที่เป็นร่องขรุขระ และถมวัสดุคัดเลือกซ่อมหลุมบ่อ จำนวน  ๔๐ ลบ.ม.

สำหรับสมาชิกท่านใดที่มีโอกาสสังเกตุการณ์ในการซ่อมแซมถนน ท่านสามารถมีข้อเสนอแนะกับผู้ประกอบการได้ สำหรับถนนสายด่านเก่าหมู่ที่ ๑ ที่เป็นร่องลึก นั้นเรื่องอยู่ที่ บรรเทาสาธารณภัยจังหวัดพัทลุงดำเนินการ แต่ไม่ทราบว่าดำเนินการณ์เสร็จภายในปีนี้หรือไม่ หากไม่ได้ดำเนินการณ์ ในส่วนของเทศบาลนั้นอยู่ที่ดุลยพินิจของผู้บริหารว่าจะดำเนินการณ์อย่างไรต่อไป  ในส่วนของขยะมูลฝอย ขอขอบคุณที่ผู้เข้าร่วมประชุมนำเสนอเรื่องนี้ เมื่อก่อนเทศบาลเมืองเปิดโอกาสให้เทศบาลต่างๆ ไปทิ้งขยะได้ คิดจะซื้รถจัดเก็บขยะเพื่อจัดเก็บขยะไปทิ้ง  แต่ตอนนี้เทศบาลเมืองได้ปิดบ่อแล้ว ไม่สามารถไปทิ้งได้ ตอนนี้ใช้การรณรงค์ ให้ประชาชนได้คัดแยกขยะ ในไม่ช้าจะมีที่ทิ้งขยะแห่งใหม่ ที่เทศบาลตำบลแม่ขรี  ตอนนี้กำลังก่อสร้างใช้งบประมาณ ๕๐ ล้านบาท เมื่อโรงงานเสร็จเป็นที่เรียบร้อยขอนำเรียนสมาชิกให้ไปศึกษาดูงานเพื่อที่จะนำขยะของเราไปทิ้ง ๑๐๐ เปอร์เซ็น โดยที่เราไม่คัดแยกก่อนจะทำให้สิ้นเปลืองงบประมาณในการดำเนินการ ถึงเวลาต้องจัดซื้ออุปกรณ์เครื่องมือต้องขออนุญาตสภาครั้งต่อไป ต่อไปขออนุญาตตอบในส่วนศูนย์พัฒนาเด็กเล็กบ้านนาวง ศูนย์พัฒนาเด็กเล็กของเราเติบโตมาเป็นลำดับได้รับรางวัลต่างๆ มากมาย ศูนย์พัฒนาเด็กเล็กนาวงถือว่าเป็นชุมชนหน้าด่าน ในเริ่องความปลอดภัยเป็นสิ่งจำเป็น ในส่วนของรั้วยังไม่ปลอดภัยแต่ทั้งนี้ผู้บริหารได้รับทราบดี ท่านนายกได้รับทราบจะได้ดำเนินการในเรื่องนี้ ผมขอขอบคุณทุกท่านที่นำเรียนเรื่องศูนย์พัฒนาเด็กเล็ก เรื่องขยะ เรื่องถนน ซึ่งการนำเสนอของท่านเป็นประโยชน์กับเทศบาล มีน้ำหนักในการนำเสนอในที่ประชุม เพราะมีการบันทึกการประชุม มีการนำเสนอของท่านจะเสนออำเภอ ที่สำคัญได้ผ่านสายตานายกฯ อำเภอ จังหวัด เรื่องป้ายเทศบาล เพื่อให้เข้าใจตรงกันนะครับ ขณะนี้ผู้รับเหมาที่ได้ทำสัญญาไว้ ได้เลยกำหนดไปแล้วเทศบาลได้ดำเนินการตามขั้นตอนอยู่ ช่วงนี้ผู้รับเหมาต้องเสียค่าปรับทุกวัน สำหรับเรื่องกองการศึกษา เรื่องเงินอุดหนุนกันการกีฬา และการสำรวจความต้องการเรื่องอุปกรณ์กีฬา ให้ทางหมู่บ้านสำรวจมาว่าต้องการอุปกรณ์กีฬาอะไรบ้าง ตามจำนวนที่ได้จัดสรรไว้ และตอนนี้เทศบาลตำบลบ้านนาได้เข้าร่วมการแข่งขันกีฬาท้องถิ่นสัมพันธ์ ที่เทศบาลพญาขันเป็นเจ้าภาพ  อีกเรื่องการตัดเครื่องแต่งกายให้กับสมาชิกอปพร. ที่ได้ปฏิบัติงานอยู่เป็นประจำประมาณ ๕๐ ชุด โดยผ่านการคัดเลือกจากคณะกรรมการในที่ประชุมใช้งบประมาณจำนวน ๙๖,๐๐๐.-บาท  สำหรับกิจกรรมวันผู้สูงอายุ วันวัฒธรรม ในช่วงเช้ามีการรดน้ำผู้สูงอายุ และภาคกลางคืนมีการแข่งขันหนังตลุง ซึ่งเป็นหนังตลุงที่อยู่ในเทศบาลตำบลบ้านนา คือระหว่าง หนังแข้ง แข้ง น้อย กับ หนังหนูวาย รับถ้วยรางวัลจาก พณฯ ท่านรัฐมนตรีว่าการกระทรวงวัฒนธรรม คุณนิพิฎฐ์ อินทรสมบัติ และมีทอร์คโชว์ จากหนังบุญยิน ประมาณ ๒๐ นาที เรื่องกิจกรรมบัณฑิตน้อย ตั้งงบประมาณไว้ ๒๕,๐๐๐.-บาท ขอเชิญทุกท่านเข้าร่วมกิจกรรมด้วย เรื่องสถานที่นั้นยังไม่แน่นอน               ดูความเหมะสมอีกที เพราะตอนนี้ห้องประชุมคงไม่พอ สำหรับเรื่องทางหลวงชนบท ถ้าหากสมาชิก หรือประชาชนท่านใดที่ต้องการในเรื่องการพัฒนาด้านต่าง ๆ เช่น ถนนเป็นหลุมบ่อ ไฟกระพริบ กระจกโค้ง ให้ติดต่อ แจ้งโดยตรงได้ที่ ทางหลวงชนบท เพื่อเป็นข้อมูลที่จะเสนอเพื่อเข้าแผนของทางหลวงชนบทต่อไป นี้คือเรื่องที่ผมนำเรียนต่อที่ประชุมในวันนี้ ขอบคุณครับ สวัสดีครับ

นายสุทิน  สุขแสง
-ขอขอบคุณ ท่านรองศรัญญู ครับ  

 (ประธานสภาฯ)
-ท่านสมาชิกสภาฯ ท่านใดมีข้อสงสัยหรือประสงค์อภิปราย เชิญครับ เชิญคุณรำไพ  แก้วเพ็ง ครับ 

 นางรำไพ  แก้วเพ็ง   
-เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๑)
คณะผู้บริหารและหัวหน้าส่วนราชการเทศบาลตำบลบ้านนา



 


เรื่องสืบเนื่องจากท่านรองเมื่อสักครู่ เรื่องที่ท่านปรีชา นิ่มดำ สอบถาม ดิฉันขอชี้แจงแทน   ท่านปลัด ฯ เพราะว่าดิฉันประธานคณะกรรมการกิจกรรมบนเวที ขอชี้แจงดังนี้ค่ะ การจัดส่งเอกสารการเข้าประกวดนั้นไม่สมบูรณ์ ข้อความไม่มีอะไรเลย เบอร์โทรติดต่อในเอกสารก็ไม่มี ตอนประชุมให้ประธานแม่บ้านแจกให้ผู้ประกวดทุกท่านได้กรอกรายละเอียด วันนั้นดิฉันเป็นผู้ที่แจกเอง  และกำหนดให้ผู้เข้าประกวดเทพี ทุกคน มาที่นี่ เมื่อถึงกำหนดดิฉันก็พยายามโทรติดต่อทุกหมู่บ้าน สำหรับหมู่ที่ ๔ ยังไม่มาก็ถามน้องเขาว่าใครเป็นคนส่งเข้าประกวด น้องเขาบอกว่า เอกสารยังไม่ครบ ดิฉันไม่ได้ดูเอกสารตรงนั้นนะค่ะ ถามว่า น้องรู้ไหมว่า ผู้เข้าประกวดเทพีเป็นของใคร เขาบอกว่าเป็นลูกสาวผู้ใหญ่บ้านหมู่ที่ ๔ ดิฉันถามน้องข้างๆ ที่อยู่หมู่ที่ ๑๐ ว่าน้องเขาอยู่ที่บ้านมั๊ย ติดต่อไม่ได้ บอกว่าในวันที่ ๓๐ นั้น ผู้เข้าประกวดยังไม่มาจากกรุงเทพฯ ดิฉันบอกว่าเราคอยก่อน คอยเป็นชั่วโมง ค่ะ ด้วยความเคารพคุณปรีชา นะคะ คือน้องเขาไม่รู้ เขาไม่ได้บอกกับดิฉันว่าคุณปรีชาเป็นคนส่ง  ถ้ารู้ดิฉันเป็นคนโทรหาท่านเองค่ะ ณ ตรงนี้ดิฉันต้องขอโทษ ด้วยนะค่ะ ครั้งนี้เป็นบทเรียนต่อไป ครั้งหน้าเอกสารที่ส่งให้ผู้ประกวดขอความกรุณากรอกให้เต็มในนี้นะค่ะ บางที่ในพื้นที่ไม่ทราบว่าใครเป็นใคร  บางครั้งชื่อจริงกับชื่อเล่น อาจจะผิดกัน  ชื่อเล่นพี่ผอม ชื่อจริง ปรีชา นิ่มดำ น้องยังไม่รู้จัก เป็นการไม่เข้าใจกันดิฉัน   ต้องขออภัยตรงนี้ด้วยในฐานะที่ดิฉันเป็นประธานคณะกรรมการกิจกรรมบนเวที ขอบคุณค่ะ

นายสุทิน  สุขแสง
- ขอขอบคุณ คุณรำไพ  แก้วเพ็ง ครับ   

(ประธานสภาฯ)
- ท่านสมาชิกสภาฯ  ท่านใดมีข้อสงสัยหรือประสงค์อภิปราย  เชิญครับ เชิญคุณประจวบวิสุทธ์ จันทร์ตรี ครับ 

นายประจวบวิสุทธ์ จันทร์ตรี  - เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๑)
คณะผู้บริหารและหัวหน้าส่วนราชการเทศบาลตำบลบ้านนา 


ต้องขอขอบคุณที่ผู้เข้าร่วมประชุม ให้ความสำคัญเรื่องชีวิตและทรัพย์สินศูนพัฒนาเด็กเล็กบ้านนาวงนะครับ ที่กระตุ้นให้ผู้บริหารได้รีบร้อนที่จะลงไปแก้ปัญหา ในนามของประธานคณะกรรมการการศึกษา และวัฒนธรรม ได้รายงานต่อสภาแห่งนี้หลายครั้งแล้ว เรื่องราว หลายๆเรื่อง เรื่องอาหารและพัฒนาการ ท่านได้มาเพิ่มเติมเป็นสิ่งที่ดี  และเรื่องถนนสายด่านเก่า จริงแล้วถนนสายนี้เป็นถนนเชื่อม ระหว่างถนนสายศรีสุนทร ระยะสองปีแล้วที่ไม่สามารถพัฒนาได้ เนื่องจากว่าช่วงจากบ้านนางแดง พังเป็นเหว ผมไม่เคยเจอถนนที่มีปัญหาหนักแบบนั้นเลย ผมได้นำเรียนสภาหลายครั้ง ท่านนิวัฒ อ่ำตระกูล ก็นำเรียนหลายครั้ง แจ้งผู้บริหารๆก็ส่งเจ้าหน้าที่ไปประมาณการไปแล้ว  ครั้งนั้นผมเสนอที่จะเอาเครื่องจักรขององค์การบริหารส่วนจังหวัด มาช่วย ก็เงียบไป ประชุมหมู่บ้านครั้งที่แล้วท่านปลัดประพิง ได้แจ้งที่ประชุมทราบว่า  ช่างประมาณการ หกแสนบาท ประมาณการออกแบบเพื่อให้อำเภอ เสนอจังหวัด และคาดว่าจะได้ดำเนินการ และจะประสานอีกครั้งหนึ่งว่าจะได้ดำเนินการหรือไม่ ในโอกาสที่เทศบาลได้ดำเนินการซ่อมแซมถนนอยู่นั้น ผมจะประสานท่านรองนายกอีกครั้งหนึ่ง ผมมีวิธีการที่จะแก้ปัญหาถ้าผู้บริหารมอบหมายให้ ซึ่งใช้งบประมาณไม่มาก ผมได้ประสานงานหาวิธีการไว้แล้วนะครับ ถ้าใช้รถบรรทุกดินมาจากที่อื่นต้องใช้งบประมาณมาก ผมได้ประสานกับเจ้าของที่ดินแถบนั้นแล้วนะครับ มีความประสงค์จะขายเพื่อไปถมตรงนั้น จะดำเนินการได้นั้นผมต้องประสานกับผู้บริหารก่อน ผมขอขอบคุณ พี่สมชายเป็นตัวแทนผู้เดือดร้อน ท่านก็เป็นผู้ทำงานด้านพัฒนา ท่านมีวิธีการด้านการพัฒนาเรื่องของถนนอยู่ด้วยนะครับ ถนนสายนี้กระผมกับท่านรองศรัญญู เป็นผู้บุกเบิกเอง เมื่อยังเป็น อบต. เรื่องป้ายจะถามพอดี ท่านรองได้แจ้งแล้ว เพิ่งเจอสมัยนี้นะครับที่เซ็นสัญญาแล้ว ยอมเสียค่าปรับโดยไม่ได้ลงมือทำ มีเรื่องแปลกๆ หลายเรื่อง  ครั้งแรกงบประมาณไม่พอ จึงขอสภาๆ อยากจะเห็นเป็นที่รู้จักของผู้ที่สัญจรไปมา ก็ให้ไปอีก และเป็นหน้าที่ตามกฏหมายที่เทศบาลจะต้องดำเนินการ ตามที่ท่านรองนายกแจ้งว่า ต้องการไฟกระพริบ ตามทางหลวงชนบท กระจกโค้ง ตามมมุมต่างๆ  จริงๆแล้วเป็นหน้าที่ของผู้บริหารโดยตรงนะครับ จะต้องสำรวจออกแบบเรามีเจ้าหน้าที่กองช่างอยู่ ถ้าหากบุคคลทั่วไปคงไม่ได้ เขาไม่เข้าใจ ให้ดีที่สุดก็เป็นหน้าที่ของผู้บริหารนะครับที่ส่งกองช่างออกไปสำรวจ   ถนนที่อันตราย ไฟกระพริบ ออกแบบส่งไปที่ทางหลวงชนบทจะดีกว่า ก็รบกวนเวลาสภามามากแล้วต้องขอขอบคุณท่านประธานสภาที่ให้โอกาส ขอบคุณมากครับ

นายสุทิน  สุขแสง
-  ขอขอบคุณ คุณประจวบวิสุทธ์ จันทร์ตรี ครับ   

(ประธานสภาฯ)
-  ท่านสมาชิกสภาฯ  ท่านใดมีข้อสงสัยหรือประสงค์อภิปราย  เชิญครับ เชิญคุณนิวัฒ

นายนิวัฒ อ่ำตระกูล   
 - เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ     

(สมาชิกสภาฯ เขตที่๑)
คณะผู้บริหารและหัวหน้าส่วนราชการเทศบาลตำบลบ้านนา


ขอต่อเติมนิดหนึ่ง เรื่องถนนสายด่านเก่า ตามที่จริงคุยนอกรอบกับท่านรอง ที่เป็นเหวท่านประจวบวิสุทธ์ก็ได้พูดแล้ว  ที่ท่านรองพูดก็ถูก เอางบประมาณของเทศบาลก็ไม่พอ  ผมขอแนะนำว่าให้ช่างไปสำรวจถนนก่อนที่จะถึงตรงที่เป็นเหวลึก ให้ซ่อมแซมไปก่อน ขอแค่นี้ครับ

นายสุทิน  สุขแสง
-  ขอขอบคุณ คุณนิวัฒ ครับ   

(ประธานสภาฯ)
-  ท่านสมาชิกสภาฯ  ท่านใดมีข้อสงสัยหรือประสงค์อภิปราย  เชิญครับ เชิญคุณปลอด ทองคง 

นายปลอด ทองคง   
 - เรียนท่านประธานสภาเทศบาลที่เคารพ  ท่านสมาชิกสภาเทศบาลผู้ทรงเกียรติ    

(สมาชิกสภาฯ เขตที่๑)
คณะผู้บริหารและหัวหน้าส่วนราชการเทศบาลตำบลบ้านนา


ศูนย์พัฒนาเด็กเล็กผมเป็นผู้ประสาน ระหว่างเทศบาลกับศูนย์พัฒนาเด็กเล็ก ฝากผ่านท่านประธานไปยังนายกว่า ศูนย์พัฒนาเด็กเล็กนาวงยังด้อยการพัฒนาเรื่องสถานที่อยู่ ศูนย์พัฒนาเด็กเล็กบ้านนา และลำใน ดีแล้ว รั้วรอบขอบชิดก็ไม่มี เด็กสามารถหนีออกไปได้ ผู้ดูแลเด็ก ดูไม่ทันเด็กก็มาก ออกไปหาไม่เจอ  พี่สาวอยู่โรงเรียนนาวง เด็กหนีไปหา ผู้ปกครองหาไม่เจอ แล้วเกิดโวยวายกันเรื่องอาคารวันก่อนนายกรับปากแล้ว อยากให้ทำได้ตามที่รับปากไว้ด้วย  ถนนที่กำลังถมอยู่ เป็นหินเวลารถวิ่งจะแยกออก อยากให้ผู้รับเหมาเกลี่ยอัดให้ด้วย แค่นี้ครับขอบคุณครับ  

นายสุทิน  สุขแสง
- ขอขอบคุณ คุณปลอด ทองคง ครับ   

(ประธานสภาฯ)
- ท่านสมาชิกสภาฯ  ท่านใดมีข้อสงสัยหรือประสงค์อภิปราย  เชิญครับ ไม่มีนะครับ


ขอสรุปนะครับ เรื่องศูนย์พัฒนาเด็กเล็ก ขอฝากท่านรอง นะครับสมาชิกอภิปรายหลายครั้งแล้ว ขอเป็นโครงการเร่งด่วนนะครับ ต้องยอมรับนะครับว่าศูนย์พัฒนาเด็กเล็กบ้านนาวง  เรื่องสถานที่ยังด้อยอยู่ ฝากไว้ด้วยนะครับ ต้องขอขอบคุณทุกท่านนะครับ ขอบคุณผู้เข้าร่วมรับฟังการประชุมที่ได้เสนอ  ทั้งนี้ทางสภาไม่ได้นิ่งนอนใจ เรียนนายกฯหลายครั้งแล้ว ก็ขอฝากท่านรองให้เป็นโครงการเร่งด่วนหน่อยนะครับ เราประชุมกันมาพอสมควรแล้ว ต้องขอบคุณอีกครั้งหนึ่งนะครับ ขอปิดการประชุมสภาสมัยสามัญ สมัยแรก ประจำปี ๒๕๕๔  ขอให้ทุกท่านเดินทางโดยสวัสดิภาพครับ


เลิกประชุมเวลา  ๑๖.๓๐ น.



คณะกรรมการตรวจรายงานการประชุม ได้ตรวจรายงานการประชุมสภาเทศบาล นี้แล้ว   

 เมื่อวันที่....๒๒ กุมภาพันธ์ ๒๕๕๔........................................... 



จึงลงลายมือชื่อไว้เป็นหลักฐาน

  (ลงชื่อ)      อุทิศ  สุตะนุกะมัง    ประธานกรรมการฯ


             (นายอุทิศ  สุตะนุกะมัง)


สมาชิกสภาเทศบาลตำบลบ้านนา เขตที่ ๒








  (ลงชื่อ)       จรินทร์  ช่วยชิต       กรรมการฯ


              (นายจรินทร์  ช่วยชิต)


  สมาชิกสภาเทศบาลตำบลบ้านนา เขตที่ ๒








  (ลงชื่อ)      รำไพ  แก้วเพ็ง        กรรมการและเลขานุการ


                (นางรำไพ  แก้วเพ็ง)


สมาชิกสภาเทศบาลตำบลบ้านนา เขตที่ ๑














สภาเทศบาลตำบลบ้านนาได้รับการรับรองรายงานการประชุมนี้แล้วเมื่อวันที่ ๒๑ เมษายน ๒๕๕๔


	จึงลงลายมือชื่อไว้เป็นหลักฐาน





				  (ลงชื่อ)    


					(นายสุทิน  สุขแสง)


				 ประธานสภาเทศบาลตำบลบ้านนา





(สำเนา)


บันทึกรายงานการประชุมสภาเทศบาลตำบลบ้านนา


สมัยสามัญ สมัยแรก ประจำปี พ.ศ. ๒๕๕๔


วันอังคารที่ ๘ กุมภาพันธ์ พ.ศ.๒๕๕๔ เวลา ๑๓.๓๐ น.


ณ ห้องประชุมสภาเทศบาลตำบลบ้านนา





   (ลงชื่อ)   จำรัส  นิลจันทร์     ผู้จดบันทึกการประชุม        


              (นายจำรัส นิลจันทร์)


                 งานกิจการสภา








(ลงชื่อ)	 ศราวุฒิ เอียดดำ  เลขานุการสภาเทศบาล      


         (นายศราวุฒิ เอียดดำ)	     


	
















